
1. INTRODUCERE

Utilizat pentru prima dată încă din secolul al XIV-lea de Don Juan Manuel de Castilia şi Leon pentru a descrie conflictul dintre creştini şi musulmani, termenul de război rece se referă la faptul că ostilităţile nu încep printr-o declaraţie de război şi nu se încheie printr-un tratat de pace. Această constatare / caracterizare este valabilă şi în cazul războiului rece din secolul al XX-lea, care se poate considera că îşi are originea încă de la preluarea puterii în Rusia de către bolşevici, după cum poate fi relaţionat cu discursul lui Sir Winston Churchill de la Fulton, în anul 1946, în care, pentru prima oară, premierul britanic a utilizat sintagma cortina de fier.

Sfârşitul războiului rece a fost proclamat la summit-ul Alianţei Nord-Atlantice din vara anului 1990, de la Londra, precum şi la cel al CSCE de la Paris, din noiembrie 1990, simbolic, momentul declanşator fiind reprezentat de căderea zidului Berlinului, în noiembrie 1989.

Timp de peste patru decenii, Europa a fost scena confruntării dintre cele două superputeri - SUA şi URSS. Termenii geografici dobândesc o încărcătură ideologică, Estul şi Vestul devin astfel simbolurile a două ideologii care se confruntă, reprezentând două forţe, care luptă pentru supremaţie.

Războiul rece a determinat o polarizare fără precedent a politicii mondiale, la cei doi poli fiind două superputeri ideologice şi geopolitice.

Conceptul de securitate a statelor occidentale a fost impus în contextul bipolar al strategiei de înarmare nucleară preventivă şi în contextul multipolar al procesului Helsinki. Controlul armamentelor şi negocierile privind reducerea riscului de folosire a armelor nucleare au fost componente importante ale experienţei statelor vest şi est europene în contextul Conferinţei pentru Securitate şi Cooperare în Europa (CSCE, astăzi purtând numele de OSCE).


În anii ’60, politicile occidentale au fost focalizate pe controlul armamentelor, stoparea cursei înarmărilor şi reducerea riscurilor de confruntare nucleară între cele două mari superputeri, URSS şi SUA, precum şi între aliatele acestora. Această sarcină a fost rezolvată prin cooperarea tuturor factorilor occidentali, prin crearea unui instrument managerial pentru controlul conflictelor dintre cele două state antagoniste. În acea perioadă, oamenii de ştiinţă, cercetătorii şi experţii celor două blocuri rivale au început să organizeze conferinţe, să aibă întâlniri de lucru regulate şi să creeze reţele pentru controlul armamentelor. În timp, această comunitate de control a armamentelor a căpătat o importanţă deosebită şi pentru semnarea acordurilor de neproliferare nucleară. 


Coordonarea transnaţională a procesului a fost considerată o condiţie esenţială pentru îndeplinirea programelor regionale în domeniu, potrivit Actului final de la Helsinki (1975). Experţii au adoptat sintagma de “diplomaţie de seminar”, pentru că aceste întâlniri au luat forma unor forumuri modelate după seminariile universitare şi, asemenea lor, reprezintă mecanisme de socializare, bazate pe interacţiune şi dialog, promovează dezvoltarea unor măsuri comune, implementarea unor idei inovative şi a soluţiilor de cooperare.


Membrii Comunităţii de Control a Armamentelor din perioada războiului rece au analizat implicaţiile limitării înarmărilor, precum şi ale utilizării măsurilor de control. S-a urmărit creşterea eficienţei acestor măsuri şi aplicarea consecventă a prevederilor tratatelor în domeniu semnate de statele lumii. Acceptarea unei clauze de verificare, măsură adoptată în urma dialogului din cadrul CSCE, a netezit drumul adoptării conceptului de apărare şi securitate, un element esenţial pentru punerea în practică a proiectelor de securitate regională din anii ’60. Iniţial, măsurile luate s-au limitat la întocmirea unor rapoarte ale voluntarilor care au supravegheat activităţile militare, precum şi la punerea în practică a unor forme de transparenţă, cum ar fi invitarea de observatori străini la manevrele militare şi vizitele reciproce ale personalului militar în obiectivele de profil.


În 1992, documentul de la Viena al CSCE - Acordul de Securitate şi Cooperare - a fost preluat ca instrument obligatoriu pentru sistemul european de securitate. Consecinţele adoptării acestor măsuri nu au fost restrânse la utilizarea armamentului strategic sau la iniţierea de atacuri surpriză. Implementarea lor a condus la transformarea relaţiilor de securitate dintre ţări într-un mecanism de lucru. Acceptarea Acordului a schimbat concepţiile autorilor de politici, ale politicienilor, specialiştilor în apărare şi chiar ale populaţiei Europei. Cooperarea şi apropierea multilaterală au devenit mai eficace pentru menţinerea păcii şi securităţii în faţa ameninţările militare unilaterale. După cum URSS a acceptat ideea occidentală de control a armamentului, europenii au considerat că şi alte state se pot alătura proiectelor de securitate care au la bază un mecanism de cooperare mutuală. Cultura de securitate occidentală îşi asumă faptul că şi celelalte culturi ale statelor şi societăţilor pot suferi un proces de transformare, iar politica de securitate creează o cultură particulară, ce poate fi împărţită cu actori de diferite culturi.


Practicile şi mecanismele comprehensive de cooperare şi securitate, precum avertizarea timpurie, prevenirea conflictelor, protecţia drepturilor omului sau respectarea drepturilor minorităţilor, au fost destinate soluţionării conflictelor şi disputelor regionale.


Deşi au existat şi există diferenţe între cultura de securitate a statelor occidentale, acestea au unit statele implicate. Franţa, SUA, Germania, Belgia sau Suedia au o linie comună privind conceptul de securitate. Similitudinile dintre culturi permit crearea unei imagini unice a culturii de securitate occidentale, cu toate că linia americană este mult mai centrată pe eliminarea noilor tipuri de ameninţări şi pericole, decât cea suedeză, de exemplu.


2. Activitatea desfăşurată de Uniunea Europeană
          Actualul mediu de securitate este caracterizat de câteva tendinţe, reprezentate prin ameninţările geopolitice şi militare cu care naţiunile şi forţele armate se confruntă atât pe termen scurt, cât şi pe termen mediu şi lung. Evoluţia mediului de securitate la nivelurile zonal, regional şi global a impus tuturor statelor o reconsiderare a conceptului de securitate şi înţelegerea lui ca o stare generală a societăţii în care libertăţile şi drepturile fundamentale ale cetăţenilor, democraţia constituţională şi interesele fundamentale ale statelor sunt asigurate şi garantate
.

Odată cu definirea noului mediu internaţional de securitate se conturează şi o hartă geopolitică a lumii, în proiectarea căreia relaţia transatlantică joacă un rol esenţial. Europa a reuşit să elimine graniţa artificială dintre Est şi Vest. În cadrul procesului integrării europene a evoluat şi componenta de apărare a acesteia, care a parcurs diferite etape divergente şi convergente de dezvoltare.
           Declaraţia pentru Combaterea Terorismului, adoptată de Consiliul European la Bruxelles (25-26 martie 2004), reprezintă un pas important realizat de Uniunea Europeană nu numai din punct de vedere al dezvoltării capacităţii sale instituţionale, ci, mai ales, din punct de vedere al manifestării solidarităţii între membri, introducând o clauză de solidaritate ce stipulează acţiunea comună a statelor UE împotriva acţiunilor teroriste. 

           În acelaşi timp, Strategia de Securitate, adoptată de Consiliul European în decembrie 2003, identifică terorismul ca una dintre cele mai importante ameninţări la adresa intereselor UE şi subliniază necesitatea creării unor propuneri concrete pentru combaterea acestui flagel al noului mileniu. De asemenea, Declaraţia pentru Combaterea Terorismului stabileşte principalele direcţii pentru: ajutorarea şi asistarea victimelor acţiunilor teroriste, elaborarea cadrului de cooperare în lupta împotriva terorismului, întărirea controlului vamal şi a securităţii documentelor, cooperarea în domeniul informaţiilor, prevenirea finanţării terorismului, măsuri pentru protecţia transportului şi a populaţiei, cooperarea internaţională, crearea funcţiei de „coordonator al luptei împotriva terorismului”, precum şi implementarea unor obiective strategice:

            - adâncirea consensului internaţional şi îmbunătăţirea eforturilor internaţionale pentru combaterea terorismului; 

            - reducerea accesului teroriştilor la resursele financiare sau economice; 

            - maximizarea capacităţii organismelor UE de a detecta, investiga şi acuza persoanele care realizează acţiuni teroriste, precum şi a capacităţii de prevenire a atacurilor teroriste; 

            - securizarea transporturilor internaţionale şi asigurarea eficienţei sistemului de control vamal;

            - îmbunătăţirea capacităţii statelor membre de a face faţă consecinţelor unui atac terorist; 

            - contracararea factorilor ce contribuie la sprijinul şi recrutarea teroriştilor; 

            - sprijinirea ţărilor partenere UE pentru îmbunătăţirea capacităţii de combatere a terorismului.
După atacurile teroriste de la Madrid, din martie 2004, a ieşit în evidenţă necesitatea de a implementa un tip de securitate comun şi sigur pentru toţi cetăţenii. Statele europene trebuie să-şi coordoneze Comunitatea de Informaţii şi Cultura de Securitate pentru atingerea scopului dorit. 


Şefii de stat şi de guvern au subliniat în numeroase ocazii necesitatea întăririi securităţii:


- Consiliul European de la Köln, unde s-a discutat necesitatea creării unei industrii de apărare dinamice şi competitive;


- Consiliul European de la Lisabona, care a trasat cadrul unei societăţi a cunoaşterii;


- Consiliul European de la Barcelona, care a chemat statele europene la un efort inovator în domeniul cercetării şi dezvoltării;


- Consiliul European de la Salonic, unde s-a luat decizia de a se face paşi concreţi în domeniul apărării şi unde a fost adoptată o strategie de securitate - “O Europă sigură într-o lume mai bună” (19-20 iunie 2003);


- Consiliul European de la Bruxelles, care a avut drept rezultat Declaraţia privind combaterea terorismului.


Pentru a face faţă noilor tipuri de ameninţări, statele europene trebuie să surmonteze deficienţele structurale şi funcţionale: creşterea cooperării, finalizarea standardizării, interoperabilitatea, reducerea eforturilor multiple pentru atingerea aceluiaşi scop. În Europa a existat o separare netă între cercetarea în scopuri civile şi cea în scopuri militare. În prezent, o serie de tehnologii avansate au o dublă utilizare. Mai mult, terorismul a şters linia de demarcaţie dintre securitatea internă, orientată politic, şi cea externă, orientată militar.


În Comunicarea din martie 2003 privind crearea de echipamente de apărare, Comisia Europeană a subliniat proiectarea unei industrii competitive pentru sprijinirea Politicii Europene de Securitate şi Apărare (ESDP)
. Drept corolar, aceasta implică o mai bună coordonare la nivel european, odată cu consolidarea nivelului politic, economic, industrial şi juridic. Un program de securitate coerent la nivel european poate aduce o creştere a utilizării eficiente a industriei şi poate contribui la folosirea eficace a resurselor energetice. Astfel, se pot monitoriza şi controla ameninţările teroriste, se pot preveni incidentele majore şi se pot organiza mai rapid operaţiunile umanitare şi de gestionare a situaţiilor de criză.


Recomandările raportului cuprind:


- finalizarea programului european de cercetare a securităţii, prin focalizarea lui pe problemele de securitate internă, asigurându-se din anul 2007 o finanţare de 1 miliard de euro/an;


- crearea unei autorităţi de coordonare a programului, care să definească liniile strategice de acţiune şi mecanismele de implementare.

Comisia Europeană a analizat în acest scop următoarele paliere:


- consultarea şi cooperarea cu cercetătorii interesaţi de această temă;


- stabilirea obiectivelor programului, precum şi includerea sumelor necesare finanţării cercetării în bugetul UE pentru perioada 2007-2013. Acest program face parte din cel de-al VII-lea Program-cadru de cercetare comunitară;


- crearea cadrului instituţional;


- asigurarea mecanismului de funcţionare şi al managementului ESDP.


Acest program s-a dorit a răspunde schimbărilor în mediul de securitate şi al oportunităţilor unei Uniuni Europene extinse la 25 de state membre, la acel moment, recunoscându-se astfel faptul că securitatea este o problemă pentru Europa, iar măsurile trebuie luate cu respectarea normelor eticii şi valorilor umane.  


• În decembrie 2005, Consiliul European a adoptat Strategia europeană de combatere a terorismului, care a furnizat cadrul pentru activitatea UE în acest domeniu. Grupurile strategice acţionează sub patru titluri - prevenire, protecţie, urmărire, răspundere. Acest angajament a fost consolidat după atacurile de la Madrid şi Londra, UE fiind conştientă de faptul că terorismul rămâne o ameninţare la adresa fundaţiei politice a Uniunii Europene, precum şi la viaţa şi bunăstarea cetăţenilor săi
.

Cu acelaşi prilej, Consiliul a adoptat Strategia Uniunii Europene pentru combaterea radicalizării şi recrutării în scopuri teroriste. Strategia a stabilit trei direcţii generale de acţiune pentru UE:

- întreruperea activităţilor reţelelor şi persoanele fizice care atrag cetăţenii în activităţi teroriste; 


- asigurarea că vocile de opinie ale maselor prevalează asupra extremismului; 
- promovarea securităţii, justiţiei, democraţiei şi oportunităţilor pentru toţi.

Strategia şi Planul de acţiune conţin standarde comune şi măsuri noi, care necesită o cooperare strânsă între Consiliu şi Comisie.


Având în vedere importanţa problemei finanţării activităţilor teroriste, Uniunea  Europeană a adoptat, separat, Strategia privind lupta împotriva finanţării terorismului, în anul 2004.

Un alt document important de politică europeană este Strategia de securitate, elaborată sub responsabilitatea Înaltului Reprezentant al UE pentru politica externă şi de securitate comună (PESC), Javier Solana, adoptată de Consiliul European la 12 decembrie 2003. Strategia subliniază faptul că, în scopul de a asigura securitatea pentru Europa într-o lume în curs de globalizare, încheierea de acorduri multilaterale de cooperare în Europa şi în exteriorul acesteia este imperativă, pentru că, altfel, nici o naţiune nu este capabilă să facă faţă provocărilor complexe actuale. În context, strategia identifică o serie de ameninţări pentru Europa: terorismul, proliferarea armelor de distrugere în masă, conflictele regionale, dezintegrarea statelor şi crima organizată. 

În noiembrie 2007, Comisia a adoptat un pachet de propuneri care vizează îmbunătăţirea capacităţilor de luptă a UE împotriva terorismului. Pachetul conţine o serie de măsuri privind incriminarea pregătirii activităţilor teroriste, recrutarea şi instigarea publică la comiterea infracţiunilor de terorism, prevenirea folosirii explozivilor de către terorişti şi utilizarea datelor personale ale pasagerilor zborurilor aeriene în investigaţii. 

• Acte adoptate înainte de anul 2001

- Convenţia europeană pentru reprimarea terorismului (ETS 90);


- Convenţia europeană privind extrădarea (ETS 24);

- Primul protocol adiţional (ETS 86);

- Al doilea protocol adiţional (ETS 98);

- Convenţia europeană de asistenţă judiciară în materie penală (ETS 30);

- Primul protocol adiţional (ETS 99);

- Convenţia europeană privind despăgubirea victimelor infracţiunilor violente (ETS 116);

- Convenţia privind spălarea, descoperirea, sechestrarea şi confiscarea produselor infracţiunii (ETS 141).

• Acte adoptate după anul 2001

- Protocolul de modificare a Convenţiei europene pentru reprimarea terorismului;

- Al doilea protocol adiţional la Convenţia europeană de asistenţă judiciară în materie penală (ETS 182);

- Convenţia privind criminalitatea informatică (ETS 185);


- Protocolul adiţional referitor la incriminarea actelor de natură rasistă şi xenofobă prin intermediul sistemelor informatice (ETS 189).

• Tratatul de la Lisabona

Potrivit Tratatului de la Lisabona
, competenţa Uniunii în materie de politică externă şi de securitate comună include toate domeniile politicii externe, precum şi toate chestiunile referitoare la securitatea Uniunii, inclusiv la definirea treptată a unei politici de apărare comune care poate conduce la o apărare comună.

Înaltul Reprezentant al Uniunii pentru afaceri externe şi politica de securitate, care prezidează Consiliul Afaceri Externe, contribuie prin propunerile sale la elaborarea politicii externe şi de securitate comune şi asigură punerea în aplicare a deciziilor adoptate de Consiliul European şi Consiliu.

Politica de securitate şi apărare comună face parte integrantă din politica externă şi de securitate comună. Aceasta asigură Uniunii o capacitate operaţională bazată pe mijloace civile şi militare. Uniunea poate recurge la acestea în cadrul misiunilor în afara Uniunii pentru a asigura menţinerea păcii, prevenirea conflictelor şi întărirea securităţii internaţionale, în conformitate cu principiile Cartei Organizaţiei Naţiunilor Unite. Îndeplinirea acestor sarcini se sprijină pe capacităţile furnizate de statele membre.

În cazul în care un stat membru ar face obiectul unei agresiuni armate pe teritoriul său, celelalte state membre sunt obligate să îi acorde ajutor şi asistenţă prin toate mijloacele de care dispun, în conformitate cu articolul 51 din Carta Organizaţiei Naţiunilor Unite. Aceasta nu aduce atingere caracterului specific al politicii de securitate şi apărare a anumitor state membre.

Misiunile prevăzute la articolul 28 A alin. (1), în cadrul cărora Uniunea poate recurge la mijloace civile şi militare, includ acţiunile comune în materie de dezarmare, misiunile umanitare şi de evacuare, misiunile de consiliere şi de asistenţă în probleme militare, misiunile de prevenire a conflictelor şi de menţinere a păcii, misiunile forţelor de luptă pentru gestionarea crizelor, inclusiv misiunile de restabilire a păcii şi operaţiile de stabilizare după încetarea conflictelor. Toate aceste misiuni pot contribui la combaterea terorismului, inclusiv prin sprijinul acordat ţărilor terţe în combaterea terorismului pe teritoriul acestora.

Agenţia Europeană de Apărare, aflată sub autoritatea Consiliului, are ca misiune:


(a) să contribuie la identificarea obiectivelor privind capacităţile militare ale statelor membre şi să evalueze respectarea angajamentelor privind capacităţile asumate de statele membre;


(b) să promoveze armonizarea necesităţilor operaţionale şi adoptarea de metode de achiziţie performante şi compatibile;


(c) să propună proiecte multilaterale în vederea îndeplinirii obiectivelor în materie de capacităţi militare şi să asigure coordonarea programelor derulate de statele membre şi administrarea programelor de cooperare specifică;


(d) să susţină cercetarea în materie de tehnologie a apărării, să coordoneze şi să planifice activităţile de cercetare comune şi studierea soluţiilor tehnice care răspund necesităţilor operaţionale viitoare;


(e) să contribuie la identificarea, şi, după caz, la punerea în aplicare a oricărei măsuri utile pentru întărirea bazei industriale şi tehnologice a sectorului de apărare şi la îmbunătăţirea eficienţei cheltuielilor militare.

3. STATELE MEMBRE ALE UNIUNII EUROPENE


AUSTRIA

Baza legală


- Codul penal;
- Legea poliţiei de securitate. 
Austria nu are o lege a siguranţei/securităţii naţionale. Lupta împotriva terorismului constituie partea principală a politicii de securitate a Austriei. Prin optimizarea continuă a cadrului legal, se creează permanent condiţiile de dezvoltare liberă a cetăţenilor, care nu devin obiectul unui act arbitrar, al crimelor, extremismului sau acţiunilor teroriste.
Politica de securitate se bazează pe libertate socială, pe o strategie de securitate globală, pe structuri administrative moderne şi eficiente, cu un personal dedicat şi bine instruit  şi pe un cadru juridic care este bine adaptat evoluţiilor sociale, economice şi tehnice.
• În ceea ce priveşte legislaţia penală, Austria a extins sfera de aplicare a prevederilor de bază privind combaterea terorismului începând cu anul 2002. Au fost implementate Decizia-cadru 2002/475/JAI privind combaterea terorismului, Convenţia Consiliului Europei privind prevenirea terorismului şi Decizia-cadru 2008/919/JAI privind finanţarea terorismului. 
Belgia

Baza legală

- Legea de trecere a serviciilor de securitate sub controlul Comitetului permanent I din cadrul Parlamentului belgian (1991)
;

 
- Legea de stabilire a atribuţiilor serviciilor de informaţii militare şi civile (1998)
; 

- Legea privind clasificarea informaţiilor şi stabilirea Comitetului Permanent ca autoritate în domeniul autorizaţiilor de acces la informaţii (1998)
;


- Legea de modificare a articolelor 42 şi 44 din Legea din 30.11.1998, referitoare la metodele de interceptare a comunicaţiilor de către Serviciul belgian de securitate a statului (VSSE) şi Serviciul belgian de informaţii şi securitate (2004); 


- Legea care reglementează regimul certificatelor de securitate (2005)
;


- Legea de înfiinţare a Direcţiei de evaluare a ameninţărilor (2006)
;


- Lege cu privire la metodele speciale utilizate de serviciile de informaţii şi securitate (2010);
- Legea privind serviciile de informaţii şi de securitate (1998)
;

- Legea privind coordonarea acţiunilor pentru evaluarea ameninţărilor de către Poliţie şi Serviciile de informaţii (1991)
. 


În decembrie 2003, Belgia a adoptat cadrul legal privind combaterea terorismului, iar în 2004, finanţarea terorismului a fost inclusă în domeniul de aplicare al Legii din 11 ianuarie 1993 privind prevenirea utilizării sistemului financiar în scopul spălării banilor. 

• Potrivit prevederilor Legii de trecere a serviciilor de securitate sub controlul Comitetului permanent I din cadrul Parlamentului belgian, Comitetul permanent I este un organism format din 3 membri aleşi la propunerea Senatului, unul dintre aceştia având calitatea de preşedinte. Preşedintele Comitetului trebuie să fie magistrat. Comitetul beneficiază de un serviciu de investigaţii care are în sarcină protecţia personalului angrenat în activitatea de supraveghere şi control a activităţii serviciilor de informaţii şi securitate. De asemenea,  poate colabora cu organele judecătoreşti în probleme de profil.


• În anul 2006, prin actul cunoscut sub numele „Metode speciale de anchetă”, serviciile au fost investite cu mai multe atribuţii, printre care: 


- pătrunderea în locuinţe şi instalarea de microfoane în cazul persoanelor suspecte de activităţi de terorism;


- reţinerea şi anchetarea persoanelor suspecte de activităţi contra siguranţei statului.

Potrivit art. 2 din Legea privind serviciile de informaţii şi de securitate, cu modificările ulterioare, serviciile de securitate şi informaţii ale Regatului Belgiei sunt Serviciul pentru Siguranţa Statului (structură civilă) şi Serviciul de Informaţii şi Securitate al Forţelor Armate (GISS) (structură militară).

Serviciul pentru Siguranţa Statului se află în subordinea Ministrului Justiţiei. Acesta este responsabil pentru organizarea şi administrarea securităţii statului, în special în ceea ce priveşte cheltuielile, administrarea şi formarea personalului, ordinea şi disciplina internă, salariile, indemnizaţiile şi echipamentele necesare.

De asemenea, Ministrul de Interne are atribuţii privind organizarea şi administrarea securităţii statului, în conformitate cu art. 2, 3 şi 4 din lege, în cazul în care acestea au o influenţă directă asupra executării misiunilor, menţinerea ordinii publice şi protecţia persoanelor.

Potrivit art. 7, atribuţiile  Serviciului pentru siguranţa statului sunt:

 - cercetarea şi analiza informaţiilor cu privire la orice activitate care ameninţă sau ar putea ameninţa securitatea internă a statului, democraţia şi ordinea constituţională, politica externă a statului, relaţiile internaţionale, economice sau ştiinţifice, precum şi alte interese fundamentale ale ţării definite de Rege, la propunerea Comitetului ministerial;

- efectuarea de anchete de siguranţă în conformitate cu directivele Comitetului ministerial;

- îndeplinirea sarcinilor încredinţate de către Ministrul de Interne;

- realizarea celorlalte sarcini încredinţate de către acesta sau în conformitate cu prevederile legii.

Potrivit art. 10, Serviciul de Informaţii şi Securitate al Forţelor Armate îşi îndeplineşte sarcinile în conformitate cu hotărârile Comitetului ministerial. Pentru executarea misiunilor sale, Serviciul este sub autoritatea Ministrului Apărării Naţionale. Acesta este responsabil pentru organizarea şi administrarea Direcţiei Generale de Informaţii şi Securitate, în special în ceea ce priveşte cheltuielile, de administrare şi de formare a personalului, interne şi de disciplină, salariile şi indemnizaţiile şi echipamentele.

Atribuţiile Serviciului General de Informaţii şi Securitate al Armatei: 

- cercetarea, analiza şi procesarea informaţiilor cu privire la orice activitate care ar putea ameninţa sau ameninţă integritatea teritoriului naţional, planurile de apărare militară, îndeplinirea sarcinilor de către forţele armate sau de securitate ale ţării, activitatea cetăţenilor belgieni în străinătate sau orice alte interese fundamentale ale ţării definite de către Rege, la propunerea Comitetului ministerial, precum şi  informarea rapidă a organelor competente cu privire la problemele apărute;

- menţinerea securităţii militare, a personalului, instalaţiilor militare, armelor, muniţiilor, echipamentelor, documentelor, calculatoarelor şi sistemelor de comunicaţii militare; 

- protejarea secretului, în conformitate cu prevederile legale ale ţării şi angajamentele internaţionale;

- efectuarea investigaţiilor în conformitate cu hotărârile Comitetului ministerial.


BULGARIA

Baza legală

 - Planul naţional privind combaterea terorismului (2004);
 - Strategia naţională privind contracararea criminalităţii;

 - Codul penal;

 - Legea cu privire la măsurile privind finanţarea activităţilor teroriste (2003);
         - Legea nr. 112/1995 privind apărarea ţării şi forţele armate;

         - Legea nr. 40/2002  privind apărarea şi forţele militare ale Bulgariei
. 

• În aprilie 2004, Guvernul bulgar a aprobat Planul naţional privind combaterea terorismului care cuprinde o serie de măsuri privind prevenirea actelor teroriste pe teritoriul Bulgariei, îmbunătăţirea activităţii structurilor antiteroriste specializate, protecţia populaţiei şi sprijinirea iniţiativelor antiteroriste internaţionale
.


Strategia Naţională, actualizată, privind contracararea criminalităţii conţine, de asemenea, măsuri privind prevenirea actelor de terorism şi cooperarea internaţională în lupta împotriva terorismului.

• După anul 2001, Codul penal bulgar a fost modificat în scopul de a implementa reglementări speciale pentru pedepsirea actelor de terorism şi a crimelor conexe, inclusiv finanţarea acţiunilor teroriste.

În anul 2003, Parlamentul a adoptat Legea cu privire la măsurile privind finanţarea activităţilor teroriste. Legea a fost elaborată în conformitate cu măsurile prevăzute de Rezoluţia 1373 (2001) a Consiliului de Securitate al ONU, luând în considerare prevederile Regulamentului Consiliului nr. 2580/2001 din decembrie 2001 privind măsurile restrictive specifice îndreptate împotriva anumitor persoane şi entităţi în vederea combaterii terorismului.


        Potrivit art. 314 din Legea nr. 40/2002, Serviciul Naţional de Informaţii este o structură civilă similară unui serviciu de informaţii externe, care acţionează în afara graniţelor Bulgariei. Atribuţiile NIS sunt următoarele:

         - apărarea securităţii naţionale şi a suveranităţii ţării;

         - protejarea fizică şi tehnică a activităţilor desfăşurate în străinătate de instituţiile care fac parte din sistemul naţional de securitate;
         - cooperarea cu structurile similare ale altor state în ceea ce priveşte lupta împotriva terorismului, fundamentalismului radical, crimei organizate, traficului de droguri şi de fiinţe umane.

         Desfăşurarea acţiunilor este aprobată de Ministerul de Interne.

• Bulgaria este semnatară a convenţiilor europene privind combaterea terorismului
: 



- Protocolul de amendare a Convenţiei europene din 1977 cu privire la reprimarea terorismului (ETS nr. 190) - legea privind ratificarea este promulgată în Monitorul Oficial nr. 6 din 23 ianuarie 2004;


- Convenţia Consiliului Europei privind prevenirea terorismului (CETS nr. 196) - ratificarea este promulgată în Monitorul Oficial, nr. 53 din 30 iunie 2006;


- Convenţia Consiliului Europei privind spălarea, căutarea, sechestrarea şi confiscarea banilor obţinuţi din activităţi criminale şi din finanţarea terorismului (CETS No. 198) - ratificat în noiembrie 2006.


CEHIA
Baza legală


-  Legea 40/2009 (Codul penal);
- Planul naţional de acţiune pentru combaterea terorismului (Hotărârea Guvernului nr. 385 din 10 aprilie 2002);
- Legea 418/2011 privind răspunderea penală a corporaţiilor;

- Strategia Naţională privind securitatea cibernetică ​​pentru perioada 2011-2015;

- Planul de acţiune privind lupta împotriva terorismului cibernetic;
- Legea nr. 110/1998 privind securitatea ţării;
- Strategia de Securitate a Republicii Cehe (2011); 
- Strategia de Apărare a Republicii Cehe (2012).

• Republica Cehă nu are o legislaţie specială în domeniul securităţii naţionale sau în domeniul anti-terorismului. Infracţiunile legate de terorism sunt cuprinse în diferitele secţiuni ale Codului penal (Legea 40/2009). Noul Cod penal îndeplineşte toate cerinţele prevăzute de tratatele menţionate mai sus şi, de asemenea, în conformitate exemplu, cu cerinţele Deciziei-Cadru 2002/475/JAI a Consiliului UE privind combaterea terorismului
.

După 2001, Guvernul Republicii Cehe a aprobat Planul naţional de acţiune pentru combaterea terorismului (Hotărârea Guvernului nr. 385 din 10 aprilie 2002). Acesta a fost reactualizat în 2003, 2004, 2005 şi 2008. În februarie 2010, Guvernul Republicii Cehe a aprobat noua Strategie de luptă împotriva terorismului pentru anii 2010 - 2012, care a înlocuit planul anterior, acesta urmând liniile directoare trasate de Planul de acţiune al UE privind lupta împotriva terorismului, precum şi de Strategia europeană de acţiune în domeniul contra-terorismului.


Legea 418/2011 privind răspunderea penală a corporaţiilor completează cadrul legal privind siguranţa naţională şi se aplică persoanelor juridice (inclusiv biserici, fundaţii, companii), cu excepţia autorităţilor regionale şi locale ale statului.


• În anul 2011, Guvernul a elaborat Strategia Naţională privind securitatea cibernetică ​​pentru perioada 2011-2015 şi Planul de acţiune privind lupta împotriva terorismului cibernetic. Ambele documente au fost aprobate prin Hotărârea Guvernului nr. 564 din 20 iulie 2011. 

În conformitate cu Hotărârea Guvernului nr. 278 din 19 octombrie 2011, Autoritatea Naţională de Securitate (NSA) a devenit coordonatorul problemelor privind securitatea cibernetică în Republica Cehă.

Securitatea naţională a Republicii Cehe este inseparabilă de securitatea din spaţiul euro-atlantic şi de la nivel mondial. Mediului de securitate este conceput astfel încât apărarea şi protecţia cetăţenilor şi a teritoriul statului nu se încheie la graniţele ţării. Politica de securitate a Republicii Cehe este guvernată nu numai de propriile interese specifice, dar şi de solidaritatea cu aliaţii săi din NATO şi UE.

• Politica de apărare este o parte integrantă a politicii de securitate a Republicii Cehe. Cadrul de implementare este dat de Constituţie şi de Legea nr. 110/1998 privind securitatea ţării, cu modificările ulterioare, precum şi de alte acte conexe. Principiile şi baza politicii de apărare sunt specificate în Strategia de Securitate a Republicii Cehe (2011) şi Strategia de Apărare a Republicii Cehe (2012). În plus, Republica Cehă formulează cadrul politicii de apărare pe baza priorităţilor sale externe, în calitatea sa de membru în Organizaţia Tratatului Atlanticului (NATO), Uniunea Europeană, Organizaţia Naţiunilor Unite (ONU) şi Organizaţia pentru Securitate şi Cooperare în Europa (OSCE). 
• Cehia a ratificat convenţiile internaţionale referitoare la prevenirea şi combaterea terorismului: 


- Convenţia referitoare la infracţiuni şi alte acte comise la bordul aeronavelor (Convenţia de la Tokyo privind siguranţa aviaţiei, 1963); 


- Convenţia referitoare la combaterea capturării ilegale a aeronavelor (Convenţia de la Haga privind deturnarea aeronavelor, 1970);


- Convenţia pentru combaterea actelor ilegale îndreptate împotriva securităţii aviaţiei civile (Convenţia de la Montreal, 1971); 


- Convenţia privind prevenirea şi pedepsirea infracţiunilor îndreptate împotriva persoanelor aflate sub protecţie internaţională, inclusiv a agenţilor diplomatici (Convenţia referitoare la persoanele aflate sub protecţie internaţională, 1973); 


- Convenţia europeană pentru combaterea terorismului (Strasbourg, 1977); 


- Convenţia împotriva luării de ostatici (New York,1979); 


- Convenţia privind protecţia fizică a materialelor nucleare (Viena, 1980); 


- Protocolul referitor la combaterea actelor ilegale de violenţă în aeroporturile care deservesc aviaţia civilă internaţională, adiţional la Convenţia referitoare la combaterea actelor ilegale care vizează siguranţa aviaţiei civile, care extinde şi completează Convenţia de la Montreal referitoare la siguranţa aeriană, 1988); 


- Convenţia pentru combaterea actelor ilegale îndreptate împotriva siguranţei navigaţiei maritime (Roma, 1988); 


- Protocolul referitor la combaterea actelor ilegale îndreptate împotriva siguranţei platformelor fixe situate pe platoul continental (Roma, 1988); 


- Convenţia privind marcarea explozivilor plastici cu scopul detectării (Montreal, 1991);


- Convenţia internaţională referitoare la combaterea atacurilor teroriste cu exploziv (New York, 1997); 


- Convenţia internaţională referitoare la combaterea finanţării terorismului (New York, 1999);


- Convenţia internaţională privind reprimarea actelor de terorism nuclear (New York, 2005).

CROAŢIA
Baza legală

- Strategia de securitate naţională (2002);
- Strategia naţională pentru prevenirea şi reprimarea terorismului (2008);
- Legea pentru aplicarea măsurilor internaţionale restrictive (139/08);

- Codul penal;

- Legea privind combaterea spălării banilor şi finanţării acţiunilor teroriste (87/08).

• Faţă de obligaţia de punere în aplicare a rezoluţiilor relevante ale Consiliului de Securitate al ONU, privind prevenirea şi reprimarea activităţilor teroriste, Strategia de securitate naţională, adoptată de Parlamentul croat în anul 2002, subliniază importanţa punerii în aplicare a unor măsuri specifice în scopul de neutralizare a riscurilor de securitate, cum ar fi terorismul şi crima organizată. Aceste măsuri constau în următoarele :


- crearea unui sistem eficient de control al frontierelor;

- creşterea cooperării dintre structurile de poliţie ale statelor membre UE, în special cu structurile din ţările vecine;


- reglementarea juridică exactă a imigranţilor şi solicitanţilor de azil;


- alinierea procedurilor de extrădare pentru persoanele acuzate de activităţi antistatale;


- conectarea bazelor de date naţionale relevante cu bazele de date echivalente din alte ţări.

• În noiembrie 2008, Guvernul Republicii Croaţia a adoptat Strategia naţională pentru prevenirea şi reprimarea terorismului
. În baza acesteia, Guvernul a adoptat în aprilie 2011 Planul de acţiune pentru prevenirea şi reprimarea terorismului, care defineşte în detaliu rolurile tuturor instituţiilor naţionale în prevenirea şi reprimarea terorismului, conţinând protocoale operaţionale specifice şi proceduri.

Conştient de necesitatea de a combate activităţile teroriste la diferite niveluri, Guvernul croat a adoptat o decizie privind înfiinţarea Grupului de lucru Interdepartamental pentru combaterea terorismului. În conformitate cu această decizie, Grupul de Lucru Interdepartamental a fost însărcinat cu monitorizarea punerii în aplicare a Rezoluţiilor ONU 1267 (1999), 1373 (2001) şi 1566 (2004).


Preşedinţia acestui grup o deţine Ministerul pentru afaceri externe, care coordonează activitatea tuturor celorlalte instituţii: Ministerul de interne; Ministerul apărării, Ministerului justiţiei, Procurorul general, Ministerul finanţelor (Administraţia vămilor, Inspectoratul financiar pentru prevenirea spălării banilor, Banca Naţională, Ministerul economiei şi muncii, Ministerul transporturilor şi al infrastructurii; Departamentul pentru protecţie naţională şi salvare, Oficiul de stat pentru securitate nucleară, serviciile de informaţii, inclusiv cele militare.


• Parlamentul croat a adoptat, în 2008, un set de amendamente importante la Codul Penal, în special în ceea ce priveşte prevederile de combatere a terorismului. Articolele anterioare din materia securităţii naţionale au fost regrupate, fiind introduse   noi infracţiuni, de exemplu, instigarea publică la terorism, recrutarea şi pregătirea pentru desfăşurarea de activităţi teroriste. Aceste modificări sunt conforme cu actele juridice internaţionale, inclusiv cu Rezoluţiile 1373 (2001) şi 1624 (2005) ale Consiliului de Securitate al ONU.

• În anul 2006, Parlamentul croat a adoptat o lege prin care a restructurat activitatea şi competenţele serviciilor de informaţii. Astfel, serviciile de informaţii interne şi externe au fost unite într-o singură structură, din care face parte şi serviciul de informaţii militare.


• Parlamentul croat a adoptat, în noiembrie 2008, o nouă Lege pentru aplicarea măsurilor internaţionale restrictive (139/08). Această lege permite o implementare eficientă a sancţiunilor, inclusiv a sancţiunilor privind combaterea terorismului, care sunt adoptate în cadrul organizaţiilor internaţionale.
 
Din acelaşi cadru normativ face parte şi Legea privind combaterea spălării banilor şi finanţării acţiunilor teroriste (87/08). Astfel, s-a realizat armonizarea legislaţiei croate cu prevederile europene:


- Directiva 2005/60/CE a Parlamentului European şi a Consiliului din 26 octombrie 2005 privind prevenirea utilizării sistemului financiar în scopul spălării banilor şi finanţării terorismului;

- Directiva 2006/70/CE de stabilire a măsurilor de punere în aplicare a Directivei 2005/60/CE a Parlamentului European şi a Consiliului;


- Regulamentul CE nr. 1781/2006 al Parlamentului European şi Consiliului din 15 noiembrie 2006 cu privire la informaţiile privind plătitorul, care însoţesc transferurile de fonduri;


- Regulamentul CE nr. 1889/2005 al Parlamentului European şi Consiliului din 26 octombrie 2005 privind controlul numerarului la intrarea sau ieşirea din comunitate;

- Convenţia Consiliului Europei privind spălarea, căutarea, sechestrarea şi confiscarea produselor provenite din activităţi criminale şi privind finanţarea terorismului.

DANEMARCA

Baza legală


- Legea justiţiei;

- Codul penal.


După anul 2001, securitatea naţională a Danemarcei a fost strâns legată de coordonarea acţiunilor privind combaterea terorismului.


• Astfel, Parlamentul a adoptat un prim pachet de legi anti-terorism în anul 2002, punând în aplicare Rezoluţia 1373 (2001) a Consiliului de Securitate şi a Deciziei-cadru 2002/475/JAI a Uniunii Europene pentru reprimarea finanţării terorismului, iar un al doilea pachet în anul 2006, întărind cadrul legislativ necesar pentru prevenirea, investigarea şi urmărirea penală a activităţilor teroriste, implementând, astfel, Convenţia Consiliului Europei privind prevenirea terorismului şi Convenţia internaţională pentru reprimarea actelor de terorism nuclear
.

Introducerea primului pachet de legi a fost însoţită de o serie de amendamente la Legea privind administrarea justiţiei cu scopul de a consolida posibilităţile de investigare a cauzelor, aflate la dispoziţia poliţiei. Au fost modificate şi competenţele Serviciului de informaţii în domeniul interceptării comunicaţiilor telefonice şi verificărilor realizate în cazurile de spălare de bani. În plus, companiile de telefonie mobilă sunt obligate prin lege să stocheze datele de trafic pentru o perioadă de 1 an.  

În cadrul celui de-al doilea pachet de legi, modificările au vizat schimburile de informaţii între servicii, stocarea datelor de identificare ale pasagerilor curselor aeriene, precum şi acordarea de competenţe sporite pentru servicii în cazurile de infracţiuni contra Statului, Constituţiei şi autorităţilor supreme ale statului.

ESTONIA

Baza legală


- Conceptul de securitate naţională al Estoniei (2010).

Conceptul de securitate naţională al Estoniei (2010) este un document-cadru care stabileşte obiective, principii şi direcţii ale politicii de securitate. Documentul este revizuit sau modificat în funcţie de schimbările din mediul de securitate, pentru a asigura securitatea Estoniei
. Conţine 4 capitole - politică externă, ​​politica de apărare, politica de securitate internă, ​​coeziunea şi capacitatea de adaptare a societăţii - principalele direcţii de acţiune fiind elaborate pentru a asigura securitatea statului ca un întreg. 

Estonia a implementat documentele Consiliului Europei împotriva terorismului:


- protocolul de amendare a Convenţiei europene din 1977 privind reprimarea terorismului, semnat de către Estonia în mai 2003 şi ratificat de Parlament în aprilie 2005;

- Convenţia privind prevenirea terorismului, semnată de către Estonia în septembrie 2005;


- Convenţia privind spălarea, căutarea, sechestrarea şi confiscarea sumelor obţinute din activităţi criminale şi finanţarea terorismului.

Finlanda

Baza legală


- Strategia de securitate a Finlandei (2004)
;

- Politica de apărare şi securitate a Finlandei (2009)
;

- Politica de apărare şi securitate a Finlandei (2012)
;


- Strategia de securitate cibernetică
;


- Programul de securitate internă pentru perioada 2008-2015;

- Codul penal.

Potrivit Strategiei de apărare şi securitate, transformările mediului de securitate, precum şi perspectivele economice şi politice ale Finlandei reprezintă provocări importante pentru Guvernul ţării.


Creşterea influenţei UE serveşte intereselor Finlandei, aceasta având un statut stabil atât la nivel european, cât şi la nivel internaţional. 


Activitatea de securitate naţională în Finlanda se află în sarcina ministerului afacerilor externe, organ coordonator al Autorităţii Naţionale de Securitate (NSA)
.


• În Programul de securitate internă
 se apreciază că provocările cheie din zona securităţii interne sunt: excluziunea socială, relaţiile dintre grupuri de populaţie, violenţa, accidentele majore, vulnerabilitatea societăţii la criminalitatea transfrontalieră, criminalitatea informatică, terorismul şi mişcările radicale violente. Programul cuprinde şi un set de măsuri pentru prevenirea atacurile armate din şcoli.


• Strategia naţională în domeniul antiterorismului a fost adoptată în anul 2010, are la bază patru piloni de bază ai strategiei europene din anul 2005: 

- prevenirea radicalizărilor;

- acţiuni operative pentru stoparea finanţării terorismului;

- protejarea cetăţenilor şi a infrastructurii critice;


- răspunderea instituţiilor abilitate;
Franţa

Baza legală

- Legea nr. 95-73 privind orientările şi programele din domeniul securităţii naţionale (1995);

- Legea privind combaterea terorismului (2006);

- Carta albă a apărării şi securităţii Franţei;
- Strategia de securitate a Franţei (2008);
- Decretul nr. 609/2008 privind organizarea Direcţiei Centrale de Informaţii Interne (DCRI)
;

- Hotărârea Ministerului Apărării din 4 decembrie 2002 privind organizarea Direcţiei Generale de Securitate Externă
.
• Potrivit Legii nr. 95-73 privind orientările şi programele din domeniul securităţii naţionale, sarcinile prioritare atribuite Poliţiei Naţionale sunt
:

- lupta împotriva violenţei urbane, combaterea infracţiunilor minore şi siguranţa rutieră;

- controlul imigraţiei ilegale şi lupta împotriva angajării ilegale;

- lupta împotriva drogurilor, a criminalităţii organizate şi împotriva marii criminalităţi economice şi financiare;

- protejarea ţării împotriva terorismului şi încălcării intereselor fundamentale ale naţiunii;

- menţinerea ordinii publice.
• În domeniul siguranţei naţionale, în ianuarie 2006, a fost adoptată o nouă lege pentru combaterea terorismului
. Acesta acordă puteri sporite serviciilor de informaţii şi de poliţie, permiţându-le să obţină date din domeniul telecomunicaţiilor direct de la provideri. A fost extinsă plaja de culegere a datelor, prin introducerea în lege a proprietarilor de internet-café şi furnizorilor de WiFi (fie gratuit sau cu plată), cum ar fi baruri, restaurante şi hoteluri. Orice date înregistrate pot fi confiscate în mod direct de către poliţie, fără mandat, în scopul de a preveni actele de terorism. 
Se extinde utilizarea de camere de supraveghere video, prin autorizarea firmelor  private de a instala camere de supraveghere în locuri publice, care ar putea fi expuse la acte de terorism, precum şi în locuri deschise pentru public atunci când acestea sunt expuse la riscul de agresiune sau de furt. În caz de urgenţă, camere CCTV (camere cu circuit închis) pot fi instalate înainte de obţinerea  autorizaţiei. Mai mult, legea permite poliţiei să monitorizeze în mod automat maşinile care circulă pe drumurile şi autostrăzile franceze, pot fotografia plăcuţele de înmatriculare şi persoanele din maşini, cu diverse scopuri, de la lupta împotriva terorismului la identificarea maşinilor furate. 
Legea mai prevede monitorizarea mişcărilor de stradă pe parcursul unor evenimente. De asemenea, Ministerul de Interne poate gestiona un registru cu numele pasagerilor, datele fiind colectate din orice călătorie pe calea aerului, pe mare sau pe calea ferată din ţară sau din alt stat care nu este membru al UE, obiectivul dorit fiind lupta împotriva imigraţiei ilegale. 

Alte documente relevante în domeniu sunt:

- Carta albă a apărării şi securităţii Franţei
; 

- Strategia de securitate a Franţei
. 


Carta albă a apărării şi securităţii naţionale cuprinde cinci idei importante: 

- diversificarea riscurilor la adresa securităţii naţionale;


- incertitudinea şi riscul de surprindere strategică;


- interconexiunea crizelor; 

- rezonanţa mondială a conflictelor limitate;


- marile probleme regionale - cum ar fi Rusia şi Asia.[9] 


Documentul reprezintă o strategie de securitate naţională adaptată erei globalizării, având la bază un nou echilibru între cinci mari funcţii: protecţia, prevenirea, descurajarea, intervenţia, la care s-a adăugat o nouă funcţie compusă - cunoaşterea şi anticiparea. 

Comunitatea de informaţii a Franţei este compusă din următoarele structuri:

- Direcţia Centrală de Informaţii Interne (DCRI);

- Direcţia Generală de Securitate Externă (DGSE);

- Direcţia de Supraveghere a Teritoriului (DST);

- Direcţia de Informaţii Militare (DRM);

- Departamentul pentru Securitatea Apărării (DPSD).
Decretul nr. 609/2008 privind organizarea Direcţiei Centrale de Informaţii Interne (DCRI) prevede că această direcţie se află în subordinea directă a Ministrului de Interne, fiind formată prin comasarea altor două servicii de informaţii. 

Principalele atribuţii sunt legate de activităţile contraspionaj, contraterorism, terorismul informatic şi supravegherea potenţialelor grupări teroriste şi a fenomenelor antisociale.
Structura de conducere a DCRI are competenţe în coordonarea acţiunilor împotriva oricărei activităţi care reprezintă o încălcare a intereselor fundamentale ale Franţei. Astfel, structura de conducere are următoarele atribuţii: 

- este responsabilă de coordonarea activităţilor de prevenire a acţiunilor desfăşurate contra statului, în care sunt implicate puteri sau organizaţii străine sau care sunt sprijinite de către puteri sau organizaţii străine, fiind de natură să ameninţe securitatea ţării;

- răspunde de prevenirea şi pedepsirea actelor teroriste care au scopul de a submina autoritatea statului, sau aduc atingere patrimoniului economic al ţării; 

- coordonează monitorizarea radio şi a comunicaţiilor electronice care pun în pericol siguranţa statului şi coordonează acţiunile în acest domeniu împotriva criminalităţii legate de tehnologia informaţiei şi comunicare; 

- supraveghează indivizi, grupuri, organizaţii, structuri care, prin natura lor radicală sau prin modurile lor de acţiune, afectează securitatea naţională, realizând analiza fenomenelor sociale în desfăşurare.

În cadrul Comunităţii franceze de informaţii, Direcţia Generală de Securitate Externă (DGSE) este echivalentul serviciului de informaţii externe, fiind în subordinea Ministrului Apărării, iar Direcţia de Supraveghere a Teritoriului (DST), o componentă a Poliţiei naţionale, este serviciul intern de informaţii, cu atribuţii de contraspionaj. 

         Potrivit legii, DGSE obţine şi foloseşte informaţii relevante pentru securitatea Franţei, detectează şi împiedică acţiunile de spionaj îndreptate împotriva intereselor ţării şi previne consecinţele unor astfel de acţiuni.  

Este o structură flexibilă care desfăşoară activităţi comune cu CIA şi alte servicii străine. De asemenea colaborează cu Alianţa Base, serviciu de acţiune împotriva terorismului creat la propunerea Preşedintelui francez după atentatele din SUA, din anul 2001.
Direcţia de Informaţii Militare (DRM) şi Departamentul pentru Securitatea Apărării (DPSD) sunt structuri militare care obţin, analizează şi centralizează informaţiile din domeniul apărării. 

Direcţia pentru Supravegherea Teritoriului (DST) are atribuţii privind contraspionajul, contraterorismul, apărarea securităţii naţionale împotriva ameninţărilor externe de orice fel.

GERMANIA

Baza legală


- Legea federală privind protecţia Constituţiei;


- Strategia de securitate naţională a Germaniei;


- Codul penal (2009);


- Codul de procedură penală;

- Legea privind piaţa financiară (2002);
- Legea cu privire la colaborarea dintre federaţie şi regiuni în problemele apărării Constituţiei şi cu privire la Oficiul Federal pentru Apărarea Constituţiei (1990)
;

- Legea privind organizarea şi funcţionarea Serviciul Federal de Informaţii (1990)
.


Situaţia securităţii naţionale a Germaniei în epoca războiului rece rezultă direct din impactul schimbărilor istorice care au modificat peisajul politic al Europei după 1989
. Pericolul de agresiune pe scară largă care ameninţa Germania a dispărut. Securitatea statului a fost complicată de provocările reunificării. Germania a avut sarcina de a crea o nouă forţă militară din ţesătura Vest-Est, într-o perioadă scurtă de timp şi într-un nou mediu securitar
:

(a) o nouă realitate politică, în care Germania este în interiorul naţiunilor prietenoase;


(b) o lărgire a spectrului misiunii, nevoia de a dezvolta noi concepte operaţionale, care să nu aibă la bază planurile NATO; 

(c) o nouă clasificare a forţelor de intervenţie (forţe de reacţie, forţe de apărare, forţe de sprijin de bază);


(d) necesitatea de executare a unor operaţiuni multinaţionale, în condiţiile reducerii efectivelor militare (340.000 de la 665.000 militari).

          • Codul penal a fost completat în anul 2009 cu o serie de prevederi vizând organizarea acţiunilor teroriste. 


Codul de procedură penală a fost modificat în numeroase rânduri, în special în urma acţiunilor teroriste sau antistatale din Germania anilor '70. În perioada 1974-1978, acesta a fost modificat de 4 ori, ca urmare a activităţii desfăşurate de gruparea teroristă „Red Army”. 


Începând cu 11 septembrie 2001, lupta împotriva terorismului în temeiul dreptului penal în Germania s-a concentrat asupra activităţii fundamentaliştilor. De exemplu, până la 31 decembrie 2009, Procurorul General Federal a coordonat 195 de anchete penale ale unor islamişti suspectaţi de activităţi teroriste, în conformitate cu prevederile art. 129 lit. a şi b Cod Penal. Dintre acestea, 190 de cazuri au fost în legătură cu organizaţii teroriste din afara UE, iar 5 din cadrul Uniunii Europene. 

După 2001, Germania a adoptat 2 pachete de legi de securitate. Obiectul principal al primului pachet a fost extinderea posibilităţilor de a impune interdicţii de asociere şi funcţionare comunităţilor religioase extremiste şi societăţilor filosofice (adoptat la 8 decembrie 2001), dacă obiectivele lor constau în comiterea de infracţiuni sau funcţionarea lor aduce atingere ordinii constituţionale sau conceptului de înţelegere între popoare. Prin urmare, "privilegiul religios", care a fost aplicabil până în 2001 a fost desfiinţat.


Al doilea pachet, care a intrat în vigoare la 1 ianuarie 2002, a cuprins mai multe legi în domeniul securităţii naţionale, care au fost amendate în conformitate cu noile ameninţări globale. Printre acestea se numără Legea federală privind protecţia Constituţiei (Legea siguranţei naţionale a Germaniei)
, Legea privind serviciile de contrainformaţii militare, Legea serviciului federal de informaţii, Legea poliţiei, Legea străinilor, Legea privind cărţile de identitate, Legea privind asociaţiile private, Legea aviaţiei civile.


Prin adoptarea Legii privind piaţa financiară (ViertesFinanzmarktförderungsgesetz), care a intrat în vigoare la 1 iulie 2002, a Legii privind prevenirea spălării banilor, care a intrat în vigoare în august 2002, şi a celorlalte acte legislative, din anul 2008 Germania a adoptat întreg cadrul european din domeniul prevenirii finanţării terorismului.  

• Strategia de securitate naţională a Germaniei
 conţine ca principale obiective:


- securitatea şi protecţia cetăţenilor germani;


- integritatea şi suveranitatea Germaniei şi aliaţilor săi;


- îndeplinirea responsabilităţilor internaţionale.

Interesele germane de securitate includ, printre altele:


- prevenirea, diminuarea şi gestionarea crizelor şi conflictelor care pun în pericol securitatea Germaniei şi aliaţilor săi;


- susţinerea şi punerea în aplicare a poziţiilor naţionale cu privire la politica externă şi de securitate într-un mod asertiv şi credibil;


- consolidarea parteneriatului de securitate transatlantic şi a parteneriatului european;


- pledarea pentru universalitatea drepturilor omului şi pentru principiile democraţiei;

- promovarea respectului global pentru dreptul internaţional şi reducerea decalajului între regiunile bogate şi cele sărace ale lumii;


- facilitarea comerţului liber şi nelimitat în lume, precum şi accesul liber la resurselor naturale.
• Comunitatea serviciilor secrete, cu atribuţii în domeniul siguranţei naţionale, a fost înfiinţată în anul 1956 şi cuprinde: 

            - Serviciul Federal de Informaţii (Bundesnachrichtendienst - BND); 

            - Oficiul Federal pentru Apărarea Constituţiei (Bundensamt fur Verfassungschutz - BFV);

            - Biroul de Informaţii şi Cercetare (Bundes Kriminal Amt - BKA);

            - Serviciul de Contrainformaţii al Armatei (MAD). 
Oficiul Federal pentru Apărarea Constituţiei, aflat sub coordonarea Ministrului de Interne, este structura care coordonează activitatea serviciilor de informaţii la nivel federal. Activitatea Oficiului are la bază câteva principii fundamentale exprimate de Constituţia Germaniei: garantarea drepturilor fundamentale ale omului, funcţionarea într-un cadru strict legal a puterilor politice, cooperare internaţională, coexistenţa paşnică a popoarelor. Principalele sarcini ale Oficiului sunt reprezentate de supravegherea respectării drepturilor şi libertăţilor fundamentale ale omului şi prevenirea eventualelor derapaje şi excese ale puterii politice. 

         Pe lângă sarcinile specifice unui serviciu de informaţii, Oficiul are competenţe potrivit prevederilor art. 5 şi art. 9 din lege, în a urmări ca instituţiile publice, să protejeze datele cu caracter personal pe care le utilizează. Oficiul a elaborat un set de norme care trebuie respectate în ceea ce priveşte modificarea, salvarea, utilizarea, transmiterea şi ştergerea datelor cu caracter personal sau cu relevanţă pentru securitatea naţională.

           BND este subordonat direct Cancelariei Federale, BFV şi BKA sunt subordonate Ministerului de Interne, iar MAD se subordonează Ministerului Apărării (Bundeswehr). BND, ca principal serviciu de informaţii (pe lângă altele, mai mici, ale Bundeswehr), a fost înfiinţat în 1956 şi se ocupă cu obţinerea şi analizarea informaţiilor obţinute din afara graniţelor naţionale.
           BFV, creat pe baza unei legi din 24 septembrie 1950, reprezintă serviciul de contrainformaţii, având drept atribuţii culegerea de date privitoare la spionii străini şi la extremiştii germani. Competenţele sale au fost lărgite printr-o nouă lege, din 1972. 

           MAD asigură protecţia contrainformativă a forţelor armate (Bundeswehr), deşi iniţial a fost conceput ca un serviciu de informaţii militare. 

           Mecanismele de control ale serviciilor secrete germane sunt atât guvernamentale, cât şi parlamentare. Activitatea curentă este supravegheată de către Cancelaria Federală, prin intermediul unui Ministru de stat, care coordonează activitatea serviciilor secrete şi care se subordonează direct Cancelarului. Controlul parlamentar se exercită, în principal, prin Comisia parlamentară de control, care funcţionează în cadrul Bundestag-ului, care a fost înfiinţată printr-o lege adoptată la 11 aprilie 1978 şi care supraveghează activitatea tuturor serviciilor secrete.

Grecia

Cadrul legal

           - Legea nr. 3649/2008 privind Serviciul Naţional de Informaţii
; 

- Decretul Prezidenţial nr. 360/1992 cu modificările ulterioare
.
Principalele structuri ale Comunităţii de informaţii a Greciei sunt Serviciul Naţional de Informaţii (NIS) şi Direcţia de Informaţii a Armatei (DDSP).
Potrivit art. 1 al legii, Serviciul Naţional de Informaţii (NIS) este un serviciu public autonom aflat în subordinea Ministerului de Interne.

Principalele atribuţii ale NIS constau în căutarea, colectarea, procesarea şi notificarea autorităţilor competente despre:

- protejarea şi promovarea intereselor strategice ale ţării în domeniul politic, economic şi militar;

- prevenirea şi eliminarea ameninţărilor împotriva regimului democratic, drepturilor omului, integrităţii teritoriale, stării de sănătate a populaţiei şi securităţii naţionale a Greciei;

- prevenirea şi eliminarea ameninţărilor organizaţiilor teroriste şi a grupărilor de crimă organizată.


        Principalele competenţe ale Serviciului Naţional de Informaţii, conform prevederilor art. 4 al legii sunt:
         - colectarea şi furnizarea de informaţii şi date, realizarea de evaluări şi trimiterea de recomandări către Ministerul de Interne sau alte ministere competente, în vederea prevenirii ameninţărilor interne sau externe la adresa regimului democratic şi a intereselor naţionale;  


- obţinerea şi procesarea de informaţii relevante pentru combaterea activităţilor de terorism şi a grupărilor de crimă organizată în domeniul traficului de fiinţe umane, organe, arme de distrugere în masă, droguri şi alte substanţe interzise, precum şi în domeniul activităţilor de spălare a banilor; 


- coordonarea activităţilor de informaţii şi securitate în cooperare cu Direcţia de Informaţii a Armatei (DDSP), şi sprijinirea Ministerului Apărării în desfăşurarea de operaţiuni, potrivit competenţelor;


- prevenirea acţiunilor de spionaj;


- prevenirea situaţiilor de criză la conducerea ţării;


- prevenirea atacurilor electronice împotriva reţelelor de comunicaţii, sistemelor informatice şi capacităţilor de stocare a datelor de interes naţional;


- cooperarea cu servicii de informaţii străine;


Directorul Serviciului Naţional de Informaţii este numit/demis prin ordin al Ministrului de Interne, conform prevederilor Legii nr. 3649/2008.


Cadrul legislativ necesar funcţionării NIS a fost actualizat în acord cu dinamica mediului internaţional de securitate, fiind adoptate legi
 referitoare la protecţia corespondenţei, comunicaţiilor şi datelor cu caracter personal.


Irlanda

Baza legală


- Strategia de securitate a Irlandei
; 


- Legea apărării (2013)
; 


- Legea funcţionării Gărzii pentru Pace (2005)
.


Statul irlandez desfăşoară o politică de securitate subsecventă celei comunitare, este membru al Organizaţiei Naţiunilor Unite şi al Organizaţiei pentru Securitate şi Cooperare în Europa. Irlanda se declară neutră din punct de vedere militar, nefiind parte a vreunei alianţe militare.

Italia
Baza legală

- Strategia de securitate a Italiei
;
- Decretul-lege nr. 374 din 18.10.2001 referitor la lupta împotriva terorismului internaţional
;
- Legea nr. 155 din 27.07.2005 privind combaterea terorismului internaţional
;
- Legea nr. 801/1977 privind sistemul de informaţii şi securitate al Republicii şi secretul de stat
;
- Legea nr. 124/2007 privind reforma sistemului de informaţii şi securitate al Republicii şi noua disciplină a secretului de stat
.
• Conceptul de securitate este reglementat de Legea nr. 801/1977 privind instituirea şi organizarea serviciilor de informaţii şi de securitate, care totodată defineşte secretul de stat şi stabileşte componenţa şi competenţele comitetului parlamentar de control. Comitetul este format din reprezentanţi ai celor două camere ale parlamentului: Camera Deputaţilor şi Camera Senatului Republicii
.

Guvernul este obligat de lege să prezinte Parlamentului, la fiecare şase luni, un raport scris asupra politicii de informaţii şi asupra rezultatelor obţinute.

• Comunitatea de informaţii a Italiei este compusă din următoarele structuri:

- Departamentului de Informaţii privind Securitatea (DIS); 

- Agenţia de Informaţii Externe de Securitate (AISE);

- Agenţia de Informaţii şi Securitate Internă (AISI). 

Potrivit legii, structura de informare a Preşedintelui Republicii în domeniul securităţii naţionale este compusă din preşedintele Consiliului de Miniştri, preşedintele Comitetul Interministerial pentru Siguranţa Republicii (CISR), un ministrul delegat, în conformitate cu prevederile art. 3, precum şi din directorii Departamentului de Informaţii privind Securitatea (DIS), Agenţiei de Informaţii Externe şi de Securitate (AISE) şi Agenţiei de Informaţii şi Securitate Internă (AISI). 

Art. 4 al legii prevede înfiinţarea Departamentului de Informaţii privind Securitatea (DIS). 

Această structură are următoarele competenţe:

- coordonează întreaga activitate de informaţii pentru securitate desfăşurată la nivelul ţării, verificând rezultatele activităţilor desfăşurate de celelalte structuri informative, în cooperare şi cu structuri de informaţii din alte ţări;

 - îl informează pe Preşedintele Consiliului de Miniştri cu privire la operaţiunile din responsabilitatea serviciilor de informaţii, realizează analize, sinteze informative şi prognoze;  

- colectează informaţii, analize şi rapoarte de la serviciile de informaţii pentru securitate, structurile forţelor armate şi poliţiei, instituţiile administraţiei de stat şi cele de cercetare, inclusiv private. Colaborează cu celelalte structuri - AISE şi AISI - pentru dezvoltarea planurilor acestora de cercetare operaţionale şi strategice, pregăteşte operaţiunile desfăşurate în situaţii speciale, întocmeşte evaluări şi previziuni pe baza contribuţiilor sectoriale, de analiză ale AISE şi AISI;


- promovează schimbul de informaţii între agenţiile de informaţii şi poliţie;

- exercită controlul asupra activităţii Agenţiei de Informaţii Externe şi de Securitate şi Agenţiei de Informaţii şi Securitate Internă;

 Agenţia de Informaţii Externe de Securitate are ca principale atribuţii obţinerea de informaţii relevante pentru apărarea independenţei, integrităţii şi securităţii Republicii, punerea în aplicare a acordurilor internaţionale şi contracararea ameninţărilor din exterior. Desfăşoară acţiuni pentru protejarea valorilor militare, economice, ştiinţifice şi industriale ale Italiei din afara graniţelor ţării.


Potrivit prevederilor art. 6, AISE trebuie să identifice şi să contracareze activităţile de spionaj împotriva Italiei, precum şi alte activităţi care aduc atingere intereselor naţionale. AISE nu poate desfăşura activităţi pe teritoriul Italiei decât în colaborare cu Agenţia de Informaţii şi Securitate Internă şi doar în operaţiuni legate de acţiuni desfăşurate în străinătate.
AISE răspunde pentru activitatea depusă în faţa Preşedintelui Consiliului de Miniştri.

Agenţia de Informaţii şi Securitate Internă are ca principale atribuţii apărarea securităţii interne a ţării, a instituţiilor sale democratice.  

De asemenea, AISI trebuie să identifice şi să elimine activităţile de spionaj îndreptate împotriva Italiei, precum şi activităţile care aduc atingere intereselor naţionale. AISI nu poate efectua operaţiuni în străinătate decât în colaborare cu AISE, atunci când aceste operaţiuni sunt strâns legate de activităţile desfăşurate pe teritoriul naţional. 

AISI răspunde pentru activitatea depusă în faţa Preşedintelui Consiliului de Miniştri.

Potrivit prevederilor art. 8, Departamentul de Informaţii şi Securitate al Apărării (RIS) nu face parte din Sistemul de Informaţii pentru Securitate al Italiei. RIS are doar competenţe tehnice militare şi de poliţie militară, asigurând protecţia personalului şi a informaţiilor cu acest specific. 

Sistemul de Informaţii al Republicii este sub autoritatea directă a Primului-ministru, care numeşte directorii structurilor de informaţii.


LETONIA
Baza legală

- Legea privind siguranţa naţională (2000);
- Codul penal;
- Codul de procedură penală;

- Planul de acţiune privind combaterea terorismului (2004). 

• Legea privind siguranţa naţională a fost adoptată în anul 2000, fiind modificată în 2005
.

Consiliul Naţional de Securitate are, printre altele, următoarele atribuţii:


- coordonarea unei politici naţionale unitare în domeniul securităţii naţionale, implementată de către instituţiile de stat;


- examinează planurile şi conceptele legate de securitatea naţională, în modul stabilit de lege;

- deciziile Consiliului Naţional de Securitate au un caracter de recomandare;


- Consiliul Naţional de Securitate are dreptul de a solicita Serviciului de Analiză al Informaţiilor şi instituţiilor cu atribuţii în domeniul securităţii naţionale, toate informaţiile cu privire la interesele naţionale în domeniul de competenţă.

• După anul 2001, prevederile legale privind combaterea terorismului au fost introduse în Codul penal şi Codul de procedură penală. 

Principala autoritate a statului, care are ca sarcină investigarea actelor de terorism, este Poliţia de securitate. Aceasta este responsabilă pentru obţinerea şi analizarea informaţiilor cu privire la ameninţările de atacuri teroriste şi, de asemenea, cu privire la prevenirea posibile atacuri teroriste.


Principala instituţie de stat non-militară, care are atribuţii în domeniul siguranţei naţionale este Biroul constituţional pentru apărare. Acesta primeşte, salvează, analizează şi utilizează informaţii legate de securitatea statului, apărare şi suveranitatea economică, în scopul de a apăra sistemul constituţional al Letoniei, independenţa şi inviolabilitatea teritorială împotriva ameninţărilor externe şi interne.


• Letonia a adoptat Planul de acţiune privind combaterea terorismului şi a sprijinit Declaraţia UE privind combaterea terorismului din 25 martie 2004.

Letonia este semnatară a Convenţiilor europene privind combaterea terorismului: 



- Protocolul de amendare a Convenţiei europene din 1977 cu privire la reprimarea terorismului (ETS Nr. 190) - semnat şi ratificat în anul 2005;


- Convenţia Consiliului Europei privind prevenirea terorismului (CETS nr. 196) - semnat în anul 2006;


- Convenţia Consiliului Europei privind spălarea, căutarea, sechestrarea şi confiscarea banilor obţinuţi din activităţi criminale şi din finanţarea terorismului (CETS No. 198) - semnat în anul 2006.


LITUANIA
Baza legală

- Legea privind securitatea naţională (1997);

- Strategia Naţională de Securitate (2005);

- Codul penal.

• Strategia Naţională de Securitate, aprobată de Parlament în 2005, menţionează că terorismul este principala ameninţare la adresa siguranţei naţionale a Lituaniei. 

Programul pentru combaterea terorismului, aprobat în acelaşi an, este revizuit anual, stabilind cadrul de acţiune intern, precum şi participarea internaţională a ţării la programele de profil iniţiate de NATO şi Uniunea Europeană. 


Codul penal, revizuit în anul 2003 şi 2004, conţine toate infracţiunile conexe cu activităţile teroriste.


Legea privind securitatea naţională, adoptată în anul 1997, cu modificările ulterioare, prevede apărarea următoarelor valori
: 


- drepturile omului şi cetăţeanului, a libertăţilor fundamentale şi securităţii personale;

           - valorile împărtăşite de întreaga naţiune, a drepturilor şi a condiţiilor pentru o dezvoltare liberă;

           - independenţa de stat;

           - ordinea constituţională;

           - integritatea teritoriului statului; 
           - mediul şi patrimoniul cultural.

• Consiliul pentru Apărarea Statului coordonează întreaga activitate de apărare a ţării, inclusiv cea privind securitatea naţională. 

Comisia interguvernamentală de coordonare a acţiunilor antiteroriste a fost creată în anul 2002, având două atribuţii esenţiale: 


- analiza strategică a stării de fapt şi luarea de măsuri corespunzătoare;

- coordonarea şi controlul implementării programului de acţiune.


Lituania a ratificat 12 Convenţii ale Consiliului de Securitate al ONU, precum şi Convenţiile europene privind combaterea terorismului.
Marea Britanie

Baza legală

- Strategia naţională de securitate
; 

- Politica de apărare şi securitate a Marii Britanii - O nouă abordare (2011)
;
‎- Legea privind serviciile de securitate (1989)
, 
;
- Legea securităţii privind lupta împotriva terorismului şi crimei (2001)
;

- „Terrorism Act” (2006)
;

- Legea justiţiei şi securităţii (Irlanda de Nord) (2007)
;

- Legea securităţii şi criminalităţii (2010)
;

- Legea justiţiei şi securităţii (2013)
.

• Legea serviciilor de securitate din 1989 reglementează statutul serviciului de securitate, stabileşte atribuţiile acestuia şi normează dispoziţii clare de îndeplinit pentru obţinerea mandatelor judecătoreşti. Prin modificările ulterioare, aceste instituţii sunt împuternicite cu atribuţii în domeniul prevenirii şi combaterii activităţilor de mare criminalitate.
Comunitatea de informaţii a Marii Britanii este compusă din trei servicii: 

· Serviciul Secret de Informaţii (MI6);

· Cartierul General de Comunicaţii al Guvernului (GCHQ);

· Serviciul de Securitate (MI5).
Primele două structuri funcţionează în baza Legii privind Serviciile de Informaţii din anul 1994, iar ultima în baza Legi privind Serviciile de Securitate din 1989, cu modificările şi completările din anul 1996. De asemenea, o altă parte a Comunităţii de Informaţii este reprezentată de Staff-ul de Informaţii Militare, parte integrantă a Ministerului Apărării.
Potrivit prevederilor legale, Comunitatea de Informaţii a Marii Britanii are următoarele atribuţii: 

- avertizează Guvernul ţării privind eventualele ameninţări la adresa securităţii naţionale; 

- sprijină Guvernul în promovarea stabilităţii internaţionale; 

- asigură suportul logistic şi protecţia forţelor militare britanice; 

- contribuie la luarea de măsuri privind consolidarea economiei naţionale; 

- sprijină eforturile Guvernului pentru diminuarea şi eliminarea terorismului şi a crimei organizate.

·  Serviciul Secret de Informaţii (MI6) are ca atribuţii obţinerea de informaţii din sectoarele vitale ale vieţii politice, sociale şi economice: securitate, apărare, poliţie economică, relaţii externe.

·  Din Cartierul General de Comunicaţii al Guvernului (GCHQ) fac parte, printre altele, Grupul de Securitate Electronică pentru Comunicaţii şi Serviciul de Interceptare Electronică.  Prima structură este parte a sistemului care supraveghează securitatea comunicaţiilor şi sistemelor de informaţii ale Guvernului şi forţelor militare britanice şi lucrează în cooperare cu o serie de servicii de informaţii străine. Serviciul de Interceptare Electronică îşi desfăşoară activitatea în baza Legii privind Serviciile de Informaţii din 1994 şi răspunde în faţa Ministrului de externe.

·  Serviciul de Securitate (MI5) este plasat sub autoritatea Ministrului de interne şi funcţionează în baza Legii privind Serviciile de Securitate din 1989. Acest serviciu are ca principală atribuţie obţinerea, analizarea şi informarea autorităţilor cu privire la ameninţările la adresa securităţii statului.

· Staff-ul de Informaţii Militare (DIS) a fost înfiinţat prin unificarea a trei servicii de informaţii, fiind subordonat Ministrului Apărării. Din DIS fac parte două agenţii: Agenţia geografică şi de imagini şi Centrul pentru informaţii şi securitate (DISC). 

Primul ministru are în responsabilitate întreaga activitate a serviciilor secrete şi de informaţii. Ministerele de profil sunt asistate în activitatea de control a serviciilor de Comisia permanentă de control a Serviciilor de Informaţii (PSIS) care verifică programele şi cheltuielile agenţiilor.

Principala structură de coordonare a activităţii agenţiilor este Comisia Comună pentru Informaţii (JIC), care face parte din structura Cabinetului Primului ministru. Comisia are sarcina de a informa membrii Cabinetului cu privire la informaţiile relevante pentru securitatea naţională: acţiuni teroriste, proliferarea armelor de distrugere în masă, integritatea teritoriilor de peste mări. Membrii comisiei sunt oficiali ai Foreign Office-lui, ai Ministerelor Apărării, Comerţului şi Industriei, Trezoreriei, precum şi directorii Serviciilor de Informaţii. JIC are şi o structură de execuţie, alcătuită din experţi şi specialişti, care monitorizează situaţia curentă în domeniul informaţiilor. Rapoartele JIC sunt întocmite de un Grup de analiză (CIS), alcătuit din experţi guvernamentali şi ai serviciilor de informaţii. 

Principalele atribuţii ale JIC sunt următoarele:

- trasează direcţiile de acţiune, organizarea şi desfăşurarea activităţii serviciilor de informaţii; 

- coordonează planurile interdepartamentale de activitate; 

- prezintă situaţia curentă în condiţii de criză, atunci când există ameninţări la adresa securităţii naţionale;            

- analizează posibilele ameninţări;  

- întocmeşte planurile de priorităţi şi sarcini imediate. 

Potrivit art.1 al Legii privind serviciile de informaţii (1994), serviciile de informaţii îşi desfăşoară activitatea sub autoritatea Secretarului de Stat şi au următoarele atribuţii:

- obţinerea şi furnizarea de informaţii privind acţiunile sau intenţiile persoanelor străine;

- îndeplinirea sarcinilor care decurg din acţiunile sau intenţiile persoanelor străine.

Funcţiile serviciilor de informaţii se pot exercita doar în interesul securităţii naţionale, în particular cu referire la politicile de apărare şi politica externă, în interesul dezvoltării economice a Marii Britanii, precum şi pentru prevenirea şi eliminarea intenţiilor criminale la adresa statului.  


Şefii serviciilor secrete sunt numiţi de Secretarul de Stat şi sunt responsabili pentru activitatea desfăşurată de agenţii în îndeplinirea sarcinilor prevăzute la art.1. 

Dezvăluirea publică a informaţiilor se face potrivit prevederilor legale.

Şefii serviciilor secrete întocmesc un raport anual de activitate a agenţiilor pe care le conduc, care este înaintat Secretarului de Stat şi Primului Ministru. 
Potrivit art.3, Cartierul General de Comunicaţii al Guvernului se află sub autoritatea Secretarului de Stat şi are următoarele atribuţii:

- monitorizarea echipamentelor electromagnetice şi acustice sau a altor emisii derivate, precum şi a echipamentelor de date criptate; 

- asigurarea de asistenţă în ceea ce priveşte terminologia folosită şi protejarea informaţiilor şi a altor materiale prin criptare. 

Aceste atribuţii sunt exercitate în interesul securităţii naţionale, în particular cu referire la politicile de apărare şi politică externă, în interesul dezvoltării economice a Marii Britanii, precum şi pentru prevenirea şi eliminarea intenţiilor criminale la adresa statului.  

• Legea securităţii şi criminalităţii, adoptată în anul 2010, reglementează următoarele domenii: 
- reţinerea şi administrarea de probe materiale de către forţele de poliţie;

- violenţa domestică;

- industria de securitate privată;

- deţinerea de dispozitive electronice în închisori;

- deţinerea de arme cu aer comprimat;

- despăgubirea victimelor actelor de terorism.

• Legea justiţiei şi securităţii, adoptată recent, reglementează statutul următoarelor instituţii: 
-  Comitetului Parlamentar pentru Securitate şi Informaţii;

- Centrul Guvernamental pentru Comunicaţii şi raportul dintre aceste organisme şi serviciile de informaţii şi securitate.

Olanda

Baza legală


- Legea privind serviciile de informaţii şi securitate (2002)
;  


- „Future Policy Survey” (2010)
;

- Doctrina de apărare (2010)
; 

- Legea pentru modificarea şi completarea Codului penal şi a altor legi în legătură cu infracţiunea de terorism.

• Legea pentru modificarea şi completarea Codului penal şi a altor legi în legătură cu infracţiunea de terorism a intrat în vigoare în august 2004, implementând Decizia-cadru europeană privind combaterea terorismului din 13 iunie 2002. 

În acelaşi context, după atentatele teroriste de la Madrid şi Londra au fost modificate atât Codul penal, cât şi Codul de procedură penală.


           Legea de punere în aplicare a Convenţiei internaţionale pentru reprimarea finanţării terorismului (1999) a intrat în vigoare la 1 ianuarie 2002, extinzând răspunderea penală a persoanelor care pregătesc acte de terorism.


         Serviciul de securitate şi informaţii în domeniul apărării (MIVD) are următoarele sarcini, potrivit prevederilor art. 7 din Legea privind serviciile de informaţii şi securitate:

         - conducerea investigaţiilor privind activitatea cadrelor militare în domeniul securităţii naţionale;

         - prevenirea activităţilor legate de perturbarea activităţilor militare: organizarea, mobilizarea şi concentrarea trupelor.

         Ambele servicii de informaţii şi securitate importante întocmesc un raport anual de activitate. Aceste rapoarte sunt înaintate Parlamentului de către Ministerul de Interne care coordonează activitatea desfăşurată de servicii.


POLONIA
Baza legală


- Codul penal (2011);

- Strategia naţională de securitate a Poloniei (2009).

Ţinând cont de art. 3 al Convenţiei Consiliului Europei privind prevenirea terorismului deschisă spre semnare la Varşovia la 16 mai 2005 (CETS No. 196), Polonia a angajat un număr de proiecte sistemice care vizează îmbunătăţirea şi adaptarea mecanismelor de prevenire şi combatere a ameninţărilor teroriste, precum şi neutralizarea efectele posibilelor atacuri
.

• Codul penal, adoptat în anul 1997, nu a fost modificat până în anul 2011 deoarece conţinea majoritatea infracţiunilor ce reies din desfăşurarea de activităţi teroriste. Ultimele modificări au fost făcute în conformitate cu Decizia-cadru a Consiliului 2008/919/JAI din 28 noiembrie 2008 de modificare a Decizia-cadru 2002/475/JAI privind combaterea terorismului fiecare stat membru trebuie să ia măsurile necesare pentru a garanta că infracţiunile legate de activităţile teroriste includ următoarele acte intenţionate:


a) provocarea publică de a comite o infracţiune teroristă;


b) recrutarea pentru terorism;


c) pregătirea pentru terorism.

• Polonia participă în mod activ la implementarea Strategiei globale în domeniul antiterorismului a Naţiunilor Unite, a Declaraţiei UE privind combaterea terorismului (2004), Strategiei UE pentru combaterea terorismului şi a Planului de acţiune privind combaterea terorismului (2005), Strategiei UE pentru combaterea radicalizării şi a recrutării în acţiunile teroriste (2005), Strategiei revizuită de finanţare a terorismului (2008), a Strategiei de securitate internă pentru Uniunea Europeană (2010), etc.


• Strategia naţională de securitate a Poloniei (2009) are ca principale obiective
:


- asigurarea independenţei şi suveranităţii Republicii Polone, a integralităţii şi inviolabilităţii frontierelor sale;


- apărarea şi protecţia tuturor cetăţenilor Republicii Polone;


- crearea de condiţii pentru a asigura continuitatea aplicării funcţiilor specifice 
de către autorităţile administraţiei publice şi alte entităţi competente în domeniul securităţii naţionale, inclusiv a entităţilor responsabile pentru funcţionarea economiei şi a altor domenii importante pentru viaţa şi securitatea cetăţenilor;


- crearea condiţiilor de îmbunătăţire a capacităţilor de apărare ale statului; 


- dezvoltarea cooperării militare, în parteneriat cu alte state, în special cele învecinate;


- punerea în aplicare a angajamentelor care decurg din calitatea de membru NATO şi UE.


PORTUGALIA

Baza legală

-  Legea nr. 53/2008 privind securitatea internă a Portugaliei;

-  Legea nr. 52/2003 - Legea terorismului;

-  Codul penal;

-  Legea privind sistemul de informaţii al Portugaliei
;

           - Decretul-Lege nr. 225/1985 privind Serviciul de Informaţii, cu modificările ulterioare, (1995)
.


• Legea nr. 53/2008 privind securitatea internă a Portugaliei
 prevede că activitatea de securitate internă este exercitată în conformitate cu Constituţia şi cadrul legal existent. Se are în vedere protejarea vieţii şi integritatea persoanei, pacea şi ordinea publică democratică, lupta contra infracţiunilor de terorism, crimă organizată, sabotaj şi spionaj, prevenirea şi răspunderea în caz de accidente sau dezastre, protejarea mediului şi a sănătăţii publice.

Consiliul pentru securitate internă (care are în componenţă miniştrii de interne, justiţie, apărare, finanţe, lucrări publice, transport, comunicaţii şi secretarii serviciilor de informaţii) asistă pe primul-ministru în exercitarea competenţelor sale în domeniul securităţii interne, în special în adoptarea măsurilor necesare în situaţii de ameninţare a securităţii interne.


Consiliul este un organism consultativ în următoarele domenii:


a) definirea politicii generale a securităţii interne;


b) structura şi funcţionarea forţelor şi serviciilor de securitate, precum şi definirea atribuţiilor acestora;


c) întocmirea de proiecte cu prevederi de ordin general referitoare la rolul şi responsabilităţile forţelor şi serviciilor de securitate;


d) orientările generale referitoare la angajarea, formarea, expertiza şi perfecţionarea personalului forţelor şi serviciilor de securitate.

Forţele şi serviciile de securitate sunt organisme publice, nepartizane, ce servesc exclusiv poporului portughez, conlucrând pentru a asigura securitatea internă.


Din aceste structuri fac parte:


- Garda Naţională;


- poliţia de securitate publică;


- poliţia judiciară;


- organele care se ocupă de străini şi frontiere;

- Serviciul de informaţii de Securitate.


- organele Autorităţii naţionale maritime;


- organele Autorităţii Aeronautice.


• Codul penal portughez (1982), care a fost modificat de mai multe ori, ultima dată în anul 2004, stabileşte principiile generale ale legii penale şi aplicabilitatea acesteia în domeniul criminalităţii care aduce atingere siguranţei interne a statului.


• Legea nr. 52/2003 - Legea terorismului - a transpus Decizia-cadru 2002/475/JAI în legislaţia portugheză, fiind introduse elemente suplimentare care extinde domeniul de aplicare al Deciziei la orice fel de manifestare a terorismului, indiferent de locul în care acesta se produce.
• Comunitatea de informaţii a Portugaliei (SIPR) este alcătuită din:

- Consiliul de Supraveghere a Sistemului de Informaţii;

- Înaltul Consiliu pentru Informaţii;

- Comisia pentru supravegherea bazei de date de informaţii;

- Secretarul General al Sistemului de Informaţii al Republicii;

- Serviciul de Informaţii Strategice de Apărare (SIED);

- Serviciul de Informaţii (SIS).

         Serviciul de Informaţii (SIS) obţine date şi informaţii prin care se urmăreşte asigurarea securităţii interne a statului, prevenirea actelor de sabotaj, terorism, spionaj îndreptate împotriva ordinii constituţionale. 

Potrivit prevederilor art. 5, SIS are în competenţă realizarea de analize şi studii, potrivit instrucţiunilor elaborate de Primul-ministru şi Ministrul de Interne. SIS analizează şi adoptă mecanisme de cooperare şi coordonare cu celelalte servicii de securitate, în vederea centralizării informaţiilor culese la nivelul tuturor structurilor.  

Potrivit art. 3 al Legii privind sistemul de informaţii al Portugaliei, serviciile de informaţii nu au dreptul să obţină, să proceseze şi să disemineze informaţii care pot aduce atingere drepturilor şi libertăţile cetăţenilor, garantate de Constituţie.


SLOVACIA

Baza legală

- Strategia de Securitate (2005);

- Planul de acţiune naţională privind lupta împotriva terorismului (2005);
- Legea nr. 300/2005 - Codul Penal.
Interesele de securitate ale Republicii Slovace, definite în Strategia de Securitate (2005), derivă din nevoile cetăţenilor săi şi ale statului. Ele sunt bazate pe valori de libertate, pace, stat de drept, democraţie, prosperitate şi respectarea drepturilor omului. Interesele de securitate ale Republicii Slovace pot fi caracterizate ca stabile pe termen lung, deşi sunt aplicate într-un mediu de securitate în schimbare, dinamic
.

Ameninţarea atacurilor teroriste, proliferarea armelor de distrugere în masă, conflictele regionale, crima organizată, potenţialul în creştere pentru utilizarea abuzivă a spaţiului cibernetic, ideologiile radicale şi disputele nerezolvate, combinate cu efectele globalizării, schimbărilor demografice şi ecologice, migraţia, provoacă o instabilitate crescută şi incertitudine, care creează un nivel ridicat de insecuritate şi imprevizibilitate, precum şi un potenţial în creştere pentru dezvoltarea situaţiilor de criză neaşteptate.

• Republica Slovacă a dezvoltat şi implementat un cadrul instituţional pentru lupta împotriva terorismului în conformitate cu Planul de acţiune naţională privind lupta împotriva terorismului, adoptat în mai 2005 prin Hotărârea Guvernului nr. 369/2005, în scopul de a extinde capacităţile serviciilor slovace de informaţii, ale unităţilor de poliţie specializate şi ale autorităţilor specializate în procedurile penale pentru prevenirea, depistarea, cercetarea şi urmărirea penală a infracţiunilor de terorism. Cadrul legal existent permite luarea de măsuri pentru a limita accesul teroriştilor la resurse financiare, materiale şi arme, în special la armele de distrugere în masă. 

Planul naţional de acţiune este împărţit în patru domenii specifice:


- evaluarea stării de securitate la nivel mondial şi impactul acestuia asupra ţării;


- obiectivele strategice; 

- instituţii cheie de luptă împotriva terorismului, precum şi cooperarea dintre ele;

- măsuri şi sarcini.

• Lupta împotriva terorismului este acoperită de prevederile Legii nr. 300/2005 - Codul Penal. Alte prevederi semnificative sunt:

- în conformitate cu Legea nr. 171/1993, forţele de poliţie sunt autorizate să utilizeze informaţii şi mijloace tehnice specifice în cadrul luptei împotriva terorismului;


- potrivit prevederilor Legii nr. 46/1993, Serviciul de informaţii culege şi evaluează informaţiile privind criminalitatea organizată şi terorismul, conform competenţelor;

- în conformitate cu Legea nr. 198/1994, Serviciul de informaţii al armatei culege şi evaluează informaţiile necesare protecţiei şi apărării ţării;


- Legea nr. 57/1998 autorizează Poliţia căilor ferate să utilizeze informaţii, tehnologii şi mijloace tehnice, în îndeplinirea atribuţiilor sale în domeniul luptei împotriva terorismului şi pentru depistarea autorilor de crime teroriste; 


- Legea nr. 319/2002 privind apărarea Republicii Slovace conţine un set de măsuri legate de lupta împotriva terorismului, parte integrantă a politicii de apărare a ţării. Aceste măsuri sunt puse în practică de serviciile de informaţii, instanţele judecătoreşti, parchete şi armată;

- Legea nr. 483/2001 prevede obligaţia băncilor de a stipula în statutul lor competenţele şi responsabilităţile necesare pentru luarea măsurilor de prevenire a spălării banilor şi finanţării activităţilor teroriste. Ea reglementează, de asemenea, obligaţia băncilor de a raporta cu privire la operaţiunile clienţilor, care se află sub secretul bancar, fără acordul clientului, la cererea Serviciului slovac de informaţii. 

Slovacia a ratificat toate Convenţiile Consiliului de Securitate al ONU, precum şi documentele europene adoptate.


SLOVENIA
Baza legală

- Strategia naţională de securitate (2010);
- Strategia de apărare a Sloveniei (2004);

- Codul penal (2008).


• În aprilie 2010, Parlamentul a adoptat noua Strategie naţională de securitate
, care a recunoscut terorismul drept una dintre cele mai mari ameninţări globale. De asemenea, strategia prevede adoptarea unui program naţional şi a unui plan de acţiune pentru prevenirea şi combaterea terorismului, în contextul apărării securităţii naţionale.

Anterior, în anul 2004, Strategia de apărare a Sloveniei
 lua în calcul transformările mediului militar de la sfârşitul divizării bipolare la nivel mondial, evidenţiind noi surse de ameninţare.


• Noul Cod penal a intrat în vigoare în anul 2008 şi conţine majoritatea prevederilor legate de pedepsirea infracţiunilor teroriste. 


Legea privind prevenirea spălării banilor şi combaterea finanţării terorismului a fost adoptată în iulie 2007 şi a intrat în vigoare la sfârşitul lunii ianuarie 2008. Noua lege a armonizat cadrul juridic sloven cu cel european, Directiva 2005/60/CE a Parlamentului European şi Consiliului din 26 octombrie 2005 privind prevenirea utilizării sistemului financiar în scopul spălării banilor şi finanţării terorismului fiind implementată.

Slovenia nu are liste naţionale specifice cu măsuri restrictive îndreptate împotriva anumitor persoane şi entităţi în vederea combaterii terorismului, listele UE şi ONU fiind direct aplicabile.
Spania

Baza legală


- Strategia de securitate naţională (2013)
; 

- Directiva privind apărarea naţională (2012)
;


- Revizuirea strategiei de apărare (2003)
; 

- Legea nr. 11/2002 privind natura, principiile, structura şi sistemul administrativ al Centrului Naţional de Informaţii al Spaniei
;

- Decretele-regale 436/2002 şi 612/2006 privind funcţionarea Centrului Naţional de Informaţii;

- Legea nr. 2/2002 privind controlul activităţii Centrului Naţional de Informaţii
.

           În Spania, mandatul constituţional de a garanta coexistenţa democratică în cadrul Constituţiei şi a legii spaniole, protejarea cetăţenilor în exercitarea drepturilor şi libertăţilor publice este deţinut de un sistem de securitate publică bazat în principal, pe două forţe de stat, unul civil (Forţele naţionale de poliţie) şi unul militar (Garda civilă), în colaborare cu forţele de poliţie regionale şi locale, care sunt responsabile pentru asigurarea securităţii cetăţenilor.
           Principiile de bază ale Strategiei de securitate naţională sunt următoarele:


- unitatea de acţiune;


- anticipare şi prevenire;


- utilizarea eficientă şi sustenabilă a resurselor;


- capacitatea de efort şi recuperare.

Pacea, stabilitatea şi prosperitatea pe malul sudic al Mediteranei sunt priorităţi atât pentru securitatea naţională, cât şi pentru securitatea Europei în ansamblu. 

Regiunea Maghreb-ului este de interes special pentru Spania. În colaborare cu ţările din regiune, trebuie să se răspundă idealurilor cetăţenilor: 


- promovarea statului de drept;


- dezvoltarea economică şi coeziunea socială;


- consolidarea modelelor economice care promovează includerea tuturor cetăţenilor;


- stabilizarea aprovizionării cu energie;


- reglementarea şi controlul fluxurilor migratoare;


- combaterea terorismului, a traficului de droguri şi a altor acţiuni ilegale.
            Structura de informaţii şi securitate a Spaniei este alcătuită din:

            - Centrul Naţional de Informaţii (CNI);

            - Centrul de Informaţii al Apărării (CESID);

             Centrul Naţional de Informaţii (CNI) este instituţia publică responsabilă cu furnizarea către Guvern de informaţii, analize, sinteze, propuneri pentru prevenirea şi eliminarea pericolelor, ameninţărilor şi agresiunilor îndreptate împotriva independenţei, integrităţii teritoriale şi intereselor naţionale ale Spaniei.  


             Directorul CNI are rangul de secretar de stat şi este numit prin Decret-regal la propunerea Ministrului Apărării. Principalele atribuţii care privesc managementul instituţiei sunt reglementate de art. 9 din Legea nr. 11/2002 şi secţiunea 2 din Decretul-regal nr. 436/2002:


              - asigură funcţionarea structurii organizatorice propuse de Centrul Naţional de Informaţii; numeşte şi revocă directorii organele de conducere;

              - asigură procedurile necesare pentru dezvoltarea de activităţi specifice ale Centrului Naţional de Informaţii; încheie contracte şi acorduri cu entităţi publice sau private, necesare pentru realizarea sarcinilor; 


              - menţine şi dezvoltă relaţiile de colaborare cu serviciile de informaţii ale structurilor din domeniul de securitate al statului şi cele administrative, civile şi militare, pentru asigurarea schimbului de informaţii. 

Suedia

Baza legală


- Strategia de securitate (2011)
;


- Ordonanţa nr. 2002:1050 privind serviciile secrete
.

- Legea privind serviciile de securitate
; 

- Legea penală specială privind responsabilitatea pentru infracţiuni de terorism (2003);

- Legea privind răspunderea penală pentru finanţarea infracţiunilor deosebit de grave în unele cazuri (2002:444).

Lupta împotriva terorismului este un domeniu de prioritate pentru Suedia. Prin modificarea legislaţiei şi prin diferite tipuri de măsuri, care includ în special, măsuri de natură preventivă, se fac eforturi intense de a creşte capacitatea de protecţie a societăţii în faţa  ameninţării generate de terorismul internaţional. Suedia a luat măsuri pentru a asigura un nivel foarte ridicat de securitate la nivelul teritoriului ţării, cu scopul de a ieşi din lista statelor utilizate pentru planificarea şi sprijinirea activităţilor teroriste. Astfel, în februarie 2008, Guvernul a prezentat o Strategie naţională cu măsuri de combatere a terorismului. Obiectivul principal este acela ca Suedia să lucreze mai eficient pentru a urmări, preveni, proteja şi gestiona activităţile teroriste şi consecinţele lor
.


• Pentru combaterea acestui flagel, Suedia a adoptat Legea penală specială privind responsabilitatea pentru infracţiuni de terorism (2003), actul punând în practică angajamentele ce decurg din Decizia-cadru a Uniunii Europene privind combaterea terorismului din 13 iunie 2002. De asemenea, a fost adoptată Legea privind răspunderea penală pentru finanţarea infracţiunilor deosebit de grave în unele cazuri (2002:444), act care pune în aplicare Convenţia ONU pentru reprimarea finanţării terorismului.

În anul 2008, Parlamentul suedez a votat o lege referitoare la supravegherea căilor de comunicaţii, în acest sens fiind înfiinţată Agenţia naţională suedeză de protecţie informaţională.


Prevenirea şi împiedicarea acţiunilor de planificare şi de punere în aplicare a actelor teroriste intră în responsabilitatea Serviciului de Poliţie suedeză, iar  responsabilitatea principală pentru combaterea acţiunilor teroriste aparţine Serviciului de securitate suedez.
• Serviciul de securitate al Suediei (SAPO) este o agenţie guvernamentală, care se află în subordinea Consiliului Naţional al Poliţiei, fiind structurat pe două nivele: management şi operaţiuni. 
Potrivit art. 3 al Ordonanţei, Serviciul de Securitate are atribuţii în ceea ce priveşte:

-  contracararea acţiunilor teroriste şi de spionaj îndreptate împotriva ţării;

- protecţia demnitarilor şi a altor persoane, potrivit dispoziţiilor conducerii Consiliului Naţional al Poliţiei
.

UNGARIA

Baza legală

- Legea siguranţei naţionale (2013);

- Planul Naţional de Acţiune (2004);
- Legea LIX pentru reprimarea finanţării terorismului (2002);

- Hotărârea de Guvern nr. 2239/2005 cu privire la coordonarea operaţională a activităţilor de combatere a terorismului;

- Legea CXXXVI privind prevenirea şi combaterea spălării banilor şi a finanţării terorismului (2007);


- Legea XXXIV din 1994 privind Poliţia;


- Legea CXXV din 1995 privind serviciile de informaţii;
- Strategia naţională de securitate (2012).

• În urma atacurilor teroriste de la Madrid, din 11 martie 2004, Guvernul ungar a reafirmat necesitatea creării unui plan naţional de acţiune pentru combaterea terorismului, care a fost aprobat pentru prima dată în mai 2004. 


Principalele obiective ale Planului Naţional de Acţiune au inclus, printre altele,  îmbunătăţirea schimbului de informaţii şi a cooperării între forţele de poliţie internaţionale şi modificarea legislaţiei interne pentru a permite îngheţarea activelor financiare suspecte ale teroriştilor.


Planul Naţional de Acţiune pentru combaterea terorismului a fost evaluat şi actualizat în anul 2007.

Prin Hotărârea de Guvern nr. 2239/2005 cu privire la coordonarea operaţională a activităţilor de combatere a terorismului a fost creat un Comitet de coordonare. Acesta cuprinde reprezentanţi ai serviciilor de informaţii civile şi militare, ai Poliţiei naţionale, Consiliului naţional fiscal şi Biroului vamal, Biroului de imigrare şi naţionalitate, precum şi ai Centrul de coordonare împotriva crimei organizate.

• Ungaria a ratificat Convenţia Consiliului Europei privind prevenirea terorismului la 1 martie 2011.


Convenţia internaţională pentru reprimarea finanţării terorismului a fost semnată în noiembrie 2001, fiind ratificată prin Legea LIX, intrată în vigoare la 14 noiembrie 2002.

 
De asemenea, Guvernul Ungariei a adoptat un plan de acţiune în domeniul spălării banilor, Legea CXXXVI privind prevenirea şi combaterea spălării banilor şi a finanţării terorismului a intrat în vigoare la 15 decembrie 2007. 

Centrul de combatere a terorismului (TEK) a fost înfiinţat la 1 septembrie 2010, ca o autoritate naţională sub coordonarea directă a Ministrului de Interne, fiind finanţat de la bugetul de stat. Este o structură independentă de celelalte instituţii de securitate şi poliţie. 


Statutul juridic, atribuţiile/competenţele, planificarea activităţilor, precum şi sistemul de supraveghere sunt reglementate prin lege: 

- Legea XXXIV din 1994 privind Poliţia;


- Regulamentul 295/2010 (XII 22) privind înfiinţarea TEK;


- Legea CXXV din 1995 privind serviciile de informaţii.

Potrivit secţ.1 din Legea CXXV, serviciile de securitate naţională sunt următoarele:

         - Serviciul de Informaţii;

         - Serviciul Naţional de Securitate;

         - Serviciul Naţional Special de Securitate;

         - Serviciul de Informaţii al Armatei;

         - Serviciul de Securitate al Armatei.

          Serviciul de Informaţii are ca principale atribuţii obţinerea, analiza, evaluarea şi transmiterea informaţiilor cu relevanţă pentru securitatea naţională, cu privire la cetăţenii străini sau alte state care, prin activitatea desfăşurată, pot aduce atingere intereselor Ungariei. De asemenea, Serviciul de Informaţii trebuie să elimine acţiunile subversive care pun în pericol suveranitatea statului (crima organizată, terorism, traficul de fiinţe umane, transporturi de arme şi droguri, infracţiuni financiare sau export de tehnologie ilegale etc.)
          Serviciul Naţional de Securitate este cea mai importantă structură de securitate a Ungariei. Potrivit prevederilor secţ. 5 din lege, principalele atribuţii sunt următoarele:

         - detectarea şi eliminarea activităţilor iniţiate de serviciile secrete străine care pun în pericol suveranitatea, ordinea constituţională, stabilitatea politică, economică, militară sau alte interese ale statului;

         - descoperirea acţiunilor desfăşurate de puterile străine, organizaţii sau persoane fizice, în domeniul terorismului, al traficului de arme şi droguri, în domeniul spionajului economic, ştiinţific, tehnologic etc.;  

         - asigurarea protecţiei instituţiilor statului şi a persoanelor fizice în limitele de competenţă; 

         - asigurarea verificării persoanelor care solicită statutul de refugiat, al imigranţilor şi celor care solicită cetăţenia Ungariei.

         Prin ministerele desemnate, Guvernul are în subordine cele trei servicii de informaţii şi securitate civile (Serviciul de Informaţii; Serviciul Naţional de Securitate şi Serviciul Naţional Special de Securitate), iar Ministerul Apărării are în responsabilitate cele două servicii de informaţii şi securitate militare (Serviciul de Informaţii al Armatei şi Serviciul de Securitate al Armatei).

         Structura Serviciului Naţional de Securitate asigură funcţionarea eficientă a instituţiei, pentru îndeplinirea sarcinilor ce-i revin prin Constituţie şi legile în vigoare.


• Legea siguranţei naţionale a fost modificată în anul 2013, dar este deosebit de criticată pentru prevederile sale din domeniul supravegherii cetăţenilor
. 


Strategia naţională de securitate, adoptată în 2012, defineşte valorile şi interesele statului, analizând mediul de securitate actual, obiectivele, sarcinile şi instrumentele complexe necesare afirmării conceptului de securitate naţională
. Principalele aspecte analizate cuprind transformările globale din noul context internaţional: terorismul, proliferarea armelor de distrugere în masă, regiunile instabile din punct de vedere politic, migraţia ilegală, instabilitatea economică, schimbările din societatea informaţională, protecţia mediului, ameninţările crimei organizate, corupţia, consumul de droguri, schimbările demografice, etc.

4. STATE MEMBRE NATO


NORVEGIA

Baza legală


- Strategia de combatere a terorismului la nivel mondial;

- Codul general penal civil;

- Strategia de apărare a Norvegiei (2013).


Un principiu fundamental al politicii externe norvegiene este acela de a consolida rolul ONU în lupta împotriva terorismului. Norvegia îşi centrează activitatea de combatere a terorismului în cadrul ONU şi a Strategiei de combatere a terorismului la nivel mondial
.

• Obiectivele strategiei Norvegiei pentru a contribui la lupta internaţională împotriva terorismului sunt:


- dezvoltarea unei politici eficiente pentru combaterea terorismului;


- toate eforturile depuse sunt în conformitate cu dreptul internaţional şi respectarea drepturilor omului;


- reconciliere, rezolvarea conflictelor, reconstrucţie;


- favorizarea înţelegerii între religii şi comunităţi;


- lupta împotriva sărăciei;


- promovarea păcii şi securităţii prin participarea la operaţiuni internaţionale;


- prevenirea proliferării armelor de masă şi distrugerea celor existente;


- prevenirea finanţării terorismului; 


- consolidarea cooperării între instituţiile abilitate să asigure securitatea naţională.

• Codul general penal civil din 1902 conţine două secţiuni specifice privind răspunderea penală pentru infracţiunile de terorism, art. 147 a şi b. Aceste prevederi au fost incluse prin adoptarea Legii nr. 54 din 2002, îndeplinind obligaţiile internaţionale care decurg din Convenţia internaţională pentru reprimarea finanţării terorismului din 9 decembrie 1999 şi Rezoluţia Consiliului de Securitate 1373 (2001).

Dispoziţii similare privind îngheţarea activelor entităţilor suspecte au fost introduse şi în Codul de procedură penală.


• Strategia de apărare a Norvegiei, adoptată în anul 2013
, are ca obiectiv principal protejarea suveranităţii Norvegiei, integritatea teritorială şi libertatea politică de acţiune. Principalul interes în domeniul securităţii este acela de a contribui, sub auspiciile ONU, la crearea unei lumi în care accentul se pune pe drepturile omului şi pe un stat de drept. În plus, Norvegia este interesată să întărească şi să dezvolte securitatea transatlantică prin intermediul NATO. La nivel naţional, Marea Nordului este cel mai important element strategic al Norvegiei, necesar pentru găsirea de resurse şi pentru investiţii.


TURCIA
Baza legală


- Legea cu privire la prevenirea finanţării terorismului nr. 6415 (2013);


- Cartea Albă a Apărării (2007).


Turcia a făcut paşi importanţi în vederea îmbunătăţirii standardelor democratice şi extinderea libertăţilor cetăţeneşti. Aceste măsuri acoperă o gamă largă de măsuri, nefiind limitate doar la modificarea codurilor penal/civil sau a codurilor de procedură penală/civilă, în anul 2005. Au fost modificate legi care vizează libertatea de gândire, exprimare şi de întrunire, protecţia drepturile omului, reabilitarea din detenţie, înfiinţarea instituţiei Avocatului Poporului sau a Institutului naţional pentru drepturile omului, în anul 2012.


• Legea cu privire la prevenirea finanţării terorismului (nr. 6415) a intrat în vigoare în februarie 2013. Legea prevede principiile şi procedurile pentru punerea în aplicare a Rezoluţiilor Consiliului de Securitate al ONU 1267 (1999), 1988 (2011) şi 1989 (2011). 

• Turcia a ratificat următoarele documente internaţionale:


- Convenţia referitoare la infracţiuni şi alte acte comise la bordul aeronavelor (Convenţia de la Tokyo privind siguranţa aviaţiei, 1963); 


- Convenţia referitoare la combaterea capturării ilegale a aeronavelor (Convenţia de la Haga privind deturnarea aeronavelor, 1970);


- Convenţia pentru combaterea actelor ilegale îndreptate împotriva securităţii aviaţiei civile (Convenţia de la Montreal, 1971); 


- Convenţia privind prevenirea şi pedepsirea infracţiunilor îndreptate împotriva persoanelor aflate sub protecţie internaţională, inclusiv a agenţilor diplomatici (Convenţia referitoare la persoanele aflate sub protecţie internaţională, 1973); 


- Convenţia europeană pentru combaterea terorismului (Strasbourg, 1977); 


- Convenţia împotriva luării de ostatici (New York,1979); 


- Convenţia privind protecţia fizică a materialelor nucleare (Viena, 1980); 


- Protocolul referitor la combaterea actelor ilegale de violenţă în aeroporturile care deservesc aviaţia civilă internaţională, adiţional la Convenţia referitoare la combaterea actelor ilegale care vizează siguranţa aviaţiei civile, care extinde şi completează Convenţia de la Montreal referitoare la siguranţa aeriană, 1988); 


- Convenţia pentru combaterea actelor ilegale îndreptate împotriva siguranţei navigaţiei maritime (Roma, 1988); 


- Protocolul referitor la combaterea actelor ilegale îndreptate împotriva siguranţei platformelor fixe situate pe platoul continental (Roma, 1988); 


- Convenţia privind marcarea explozivilor plastici cu scopul detectării (Montreal, 1991);


- Convenţia internaţională referitoare la combaterea atacurilor teroriste cu exploziv (New York, 1997); 


- Convenţia internaţională referitoare la combaterea finanţării terorismului (New York, 1999);


- Convenţia internaţională privind reprimarea actelor de terorism nuclear (New York, 2005).


- Convenţia europeană privind prevenirea terorismului (Varşovia, 2005).


• Potrivit Cărţii Albe a Apărării (2007)
, Turcia este ferm convinsă că toate problemele globale sunt rezolvabile, indiferent de complexitatea lor, atâta timp cât înţelegerea reciprocă şi cooperarea ar putea reprezenta o componentă a relaţiilor interstatale. În special în urma evenimentelor din 11 septembrie 2001, terorismul internaţional a devenit o prioritate a politicii mondiale, dar poziţia ezitantă a multor state şi lipsa voinţei politice vis-à-vis de terorism, constituie o deficienţă pentru pacea internaţională.


Pe plan intern, prioritatea Turciei este aceea de a elimina activitatea teroristă a PKK, care acţionează în partea de sud-est a Turciei. 

Politica de apărare a Turciei urmăreşte protejarea independenţei, suveranităţii şi integrităţii teritoriale, precum şi interesele sale vitale, faţă de ameninţări.


Politica de apărare naţională a Turciei are următoarele direcţii:


- echilibru de putere în regiune;

- cooperarea cu vecinii săi, precum şi alţi membri ai comunităţii internaţionale;

- crearea de noi strategii şi doctrine de securitate din cauza schimbărilor securităţii globale;

- furnizor de pace şi factor de stabilitate în regiune.


CANADA

Baza legală


- Strategia de apărare (2008).

• Prin adoptarea primei Strategii de apărare (2008)
, Guvernul canadian s-a angajat să asigure instrumentele de care are nevoie statul pentru a face faţă  ameninţărilor şi provocărilor externe şi interne. Strategia de apărare a reprezentat un important pas în această direcţie, urmărindu-se creşterea capacităţii de apărare a teritoriului ţării, atât pe uscat, cât şi în apele teritoriale, în situaţii de criză, dezastre naturale, ameninţări teroriste, etc.

• După 11 septembrie 2001, Guvernul a identificat terorismul internaţional drept principala ameninţare la adresa securităţii naţionale a Canadei. Astfel, au fost adoptate o serie de legi, printre care se pot enumera: Legea privind antiterorismul (decembrie 2001), Legea privind securitatea informaţiilor, Legea privind apărarea naţională
, Legea privind contracararea activităţilor de spălare de bani, fiind modificate Codul penal şi Codul de procedură penală, fiind implementată Rezoluţia 1373 (2001) a Consiliului de Securitate al ONU privind finanţarea activităţilor teroriste. 
• Comunitatea serviciilor de informaţii canadiene are ca principală atribuţie obţinerea, analizarea, evaluarea informaţiilor şi informarea Guvernului, pentru protejarea şi promovarea intereselor ţării. Beneficiarii acestor informaţii sunt membrii Guvernului care iau deciziile privind politica externă, economică, de apărare şi de sănătate publică.

Agenţiile de informaţii canadiene sunt împărţite în două categorii, în funcţie de natura informaţiilor obţinute:

- informaţii privind acţiuni care pot aduce atingere securităţii Canadei, cum ar fi spionajul, sabotajul, alte acţiuni violente care afectează politica ţării;

- informaţii externe privind intenţii şi activităţi desfăşurate de state, organizaţii, persoane străine sau agenţi ai acestora.

 Primul ministru este liderul Comunităţii de Informaţii, care stabileşte direcţiile politicii de securitate. În această activitate este sprijinit de Consiliul Privat (PCO). Unul dintre directorii acestui Consiliu, numit de Primul ministru, este coordonatorul direct al activităţii CI.


Principala structură a CI este Serviciul Canadian de Informaţii (CSIS), care a fost creat ca o agenţie civilă, în baza Legii privind serviciile de informaţii (1984).

Canada nu are o agenţie specializată pentru informaţii externe. Autoritatea pentru Securitatea Informaţiilor (CSE) este o agenţie aflată în subordinea Departamentului de Apărare, care are câteva competenţe în acest sens. CSE analizează şi întocmeşte rapoarte privind interceptările radio, radar sau de alt tip, fiind sprijinită de Sistemul Canadian Radio (CFSRS). 

Potrivit legii, comunitatea de informaţii are ca principale zone de interes, informaţiile privind conflictele etnice şi religioase, proliferarea armelor de distrugere în masă, crima organizată transnaţională, migraţia necontrolată şi spionajul economic.


STATELE UNITE 
Baza legală


- Strategia de Securitate Naţională (2002);

- Strategia naţională de securitate (2013);

- Legea privind securitatea naţională (2002);

- „Patriot Act” (2001).
• Strategia de Securitate Naţională (2002) este creată ca un răspuns la terorism, dar constituie o abordare mai largă asupra felului în care SUA trebuie să-şi folosească influenţa şi să construiască noua ordine mondială. Potrivit acestei noi paradigme, America nu este mai puţin legată de partenerii săi şi de regulile şi instituţiile internaţionale, dar îşi asumă, conform observatorilor, un rol unilateral şi de anticipaţie în atacul împotriva ameninţărilor teroriste şi în confruntarea cu statele rebele care încearcă să producă armament de distrugere în masă. 

Strategia de Securitate Naţională a SUA marchează trecerea de la strategia militară de intimidare ce a dominat perioada războiului rece, la o politică a atacurilor preventive. Noua politică înlocuieşte conceptele “neutralizare” şi “control” - considerate pietre unghiulare ale stabilităţii în toată perioada războiului rece - cu “lovitura preventivă”, ”transparenţă şi dezarmare”.


• Strategia naţională de securitate (2013)
 analizează mediul internaţional cu care se confruntă Statele Unite şi evidenţiază modul în care se poate construi o ordine paşnică şi stabilă, avându-se în vedere conflictele din unele zone ale globului, infracţiunile din spaţiul virtual, terorismul şi eliminarea armelor nucleare.


Strategia invită jucători influenţi din instituţiile internaţionale de a depune eforturi pentru asigurarea stabilităţii pe termen lung, a prosperităţii şi implementarea valorilor democratice. Se are în vedere Organizaţia Naţiunilor Unite, Organizaţia Mondială a Comerţului, Fondul Monetar Internaţional, etc. O modalitate de a induce mai multă cooperare în cadrul Consiliului de Securitate este aceea de a încuraja dialogul pentru schimbarea vreunuia dintre membri permanenţi (Statele Unite, Franţa, Rusia, China şi Marea Britanie) în situaţia în care nu se mai reflectă tendinţele actuale de influenţă la nivel mondial. 

• Legea privind securitatea naţională (2002)
 a fost adoptată la scurt timp după atentatele de la 11 septembrie. Astfel, în cadrul Guvernului a fost înfiinţat Departamentul pentru securitate internă, care are ca principale atribuţii:


- prevenirea atacurilor teroriste asupra teritoriului ţării;


- reducerea vulnerabilităţilor în domeniul atacurilor teroriste;


- reducerea pagubelor şi acordarea de asistenţă pentru reconstrucţie în cazul producerii de atacuri teroriste;


- acţionarea în situaţii de criză;    

- asigurarea funcţionării agenţiilor americane în cazul producerii de atentate teroriste;

- monitorizarea conexiunilor dintre activitatea de trafic de droguri şi terorism;

- asigurarea funcţionării economiei americane în situaţii de criză.

• Scopul adoptării legii „Patriot Act” (2001) a fost acela de a descuraja şi pedepsi actele de terorism în Statele Unite şi în întreaga lume, pentru a spori  aplicarea legii şi a instrumentelor de investigare a următoarelor situaţii:


- prevenirea, detectarea şi urmărirea activităţilor de spălare de bani la nivel internaţional, precum şi a sumelor utilizate pentru finanţarea terorismului;


- aplicarea unei jurisdicţii speciale de control al instituţiilor financiare străine, al tranzacţiilor financiare internaţionale sau al conturilor bancare, care sunt susceptibile de activităţi criminale;


- posibilitatea de a solicita unei instituţii bancare toate datele necesare, în situaţia în care există dovezi de spălare de bani;


- consolidarea măsurilor de prevenire a utilizării sistemului financiar american pentru câştiguri personale de către oficiali străini corupţi şi facilitarea repatrierii bunurile furate cetăţenilor statelor cărora le aparţin aceste active.
 
După anul 2001 au fost modificate multe legi importante, de la cele din domeniul aviaţiei, la cele privind secretul bancar, precum şi documentele de identificare ale cetăţenilor.
• După atentatele teroriste de la 11 septembrie 2001, Comisiile parlamentare ale Congresului au propus o reformă a serviciilor secrete şi de informaţii. Această amplă reformă şi-a propus să răspundă noilor provocări apărute în securitatea internaţională de la încheierea războiului rece. De asemenea, schimbările solicitate au implicat transformări ale politicilor de apărare şi securitate naţională, necesitând şi restructurări ale principalelor servicii de informaţii americane. 

Concluziile comisiilor de anchetă privind atacurile teroriste de la 11 septembrie au scos în evidenţă anumite deficienţe şi lipsa de cooperare a serviciilor de informaţii, care au condus la necesitatea restructurării acestora, potrivit noilor cerinţe impuse de războiul contra terorismului. De asemenea, opiniile experţilor au condus la concluzia că există oportunitatea ca noua structură de informaţii să capete forma şi funcţiile capabile să facă faţă mediului de securitate aflat în profunde schimbări.


Potrivit experţilor, mecanismele de modificare ale structurii şi funcţiilor Comunităţii de Informaţii trebuie să aibă la bază o doctrină precisă şi trebuie să se stabilească o listă cu persoane apte să aplice măsurile luate.

Comunitatea de informaţii a SUA este o federaţie de agenţii şi organizaţii specializate care lucrează, separat şi împreună, pentru protecţia securităţii naţionale americane. Aceste activităţi cuprind:

- obţinerea de informaţii necesare Preşedintelui, Consiliului Naţional de Securitate, Departamentului de Apărare şi celorlalţi oficiali ai Executivului, pentru îndeplinirea responsabilităţilor lor;

· analizarea şi diseminarea informaţiilor;

-  obţinerea de informaţii pentru înlăturarea eventualelor efecte ale acţiunilor serviciilor de informaţii străine, organizaţiilor teroriste internaţionale, ale puterilor străine sau ale altor organizaţii, persoane şi agenţi ai acestora;

-  activităţi speciale;

-  alte acţiuni ordonate de Preşedintele SUA.

Directorul Comunităţii de Informaţii (DNI) reprezintă principalul sfătuitor al Preşedintelui, Consiliului Naţional de Securitate şi al Consiliului de Securitate Internă pe probleme de securitate naţională. El implementează şi urmăreşte îndeplinirea programului naţional de informaţii. Este numit de Preşedinte, pentru învestirea sa fiind nevoie şi de votul favorabil al Senatului. 

Adjunctul DNI este Secretarul pentru Apărare, numit de Departamentul Apărării. Managementul CI este realizat de Biroul directorului (ODNI). Persoanele care fac parte din ODNI sunt, conform legii: adjunctul directorului, directorii structurii de informaţii naţionale, personalul Consiliului Naţional de Informaţii, consilierul general, un funcţionar care se ocupă de supravegherea protecţiei libertăţilor civile, directorul pentru ştiinţă şi tehnologie, directorul serviciului de contrainformaţii, alţi oficiali numiţi de director.


Comunitatea de informaţii lucrează în cooperare cu Consiliul Naţional de Securitate şi cu două comisii parlamentare de specialitate, una aparţinând Senatului (SSCI), cealaltă Camerei Reprezentanţilor (HPSCI). Managementul CI se realizează conform prevederilor Decretului 12333, din decembrie 1981, al Preşedintelui SUA.


ALBANIA şi ISLANDA, membre NATO, nu au adoptat legi de siguranţă/securitate naţională.

**
Scopul esenţial al NATO este acela de a asigura libertatea şi securitatea tuturor membrilor săi, prin mijloace politice şi militare, în conformitate cu Tratatul Nord-Atlantic şi cu principiile Cartei Naţiunilor Unite. Încă de la începuturile sale, Alianţa a depus eforturi pentru stabilirea unei ordini juste şi durabile de pace în Europa, bazate pe valorile comune ale democraţiei, drepturilor omului şi în conformitate cu litera legii. Acest obiectiv al Alianţei a dobândit o nouă semnificaţie odată cu sfârşitul Războiului Rece, deoarece, pentru prima dată în istoria europeană de după război, perspectiva îndeplinirii lui a devenit o realitate.

NATO reprezintă legătura transatlantică prin intermediul căreia securitatea Americii de Nord este în permanentă conexiune cu securitatea Europei. Ea este manifestarea practică a efortului colectiv depus de către membrii săi pentru susţinerea intereselor lor comune în problema securităţii. 
Principiul fundamental care stă la baza Alianţei este un angajament comun de cooperare mutuală între statele membre, axat pe indivizibilitatea securităţii acestora. Tratatul Nord-Atlantic din aprilie 1949 - baza legală şi contractuală a Alianţei - a fost stabilit în concordanţă cu Articolul 51 al Cartei Naţiunilor Unite, care reafirmă dreptul inalienabil al statelor independente la apărarea individuală sau colectivă, pentru a “promova relaţii de pace şi prietenie în Zona Nord-Atlantică”. Organizaţia reprezintă cadrul în care au loc consultările şi se iau deciziile, în principal, în probleme politice şi militare care pot afecta securitatea statelor membre. 

În întreaga sa existenţă, NATO a reprezentat baza de apărare colectivă şi de securitate comună a ţărilor membre şi echilibrul strategic în Europa, de-a lungul perioadei Războiului Rece. 


5.  Organizaţia Naţiunilor Unite

Terorismul s-a aflat pe agenda internaţională din anul 1934, când Liga Naţiunilor a făcut primul pas important spre scoaterea în afara legii a acestui flagel prin discutarea unui proiect de convenţie pentru prevenirea şi sancţionarea terorismului. Deşi Convenţia a fost în cele din urmă adoptată în 1937, nu a intrat în vigoare niciodată.


Din 1963, comunitatea internaţională a elaborat 14 instrumente juridice universale şi patru amendamente pentru a preveni actele teroriste. Aceste instrumente au fost dezvoltate sub auspiciile Organizaţiei Naţiunilor Unite şi a agenţiilor sale specializate, precum şi ale Agenţiei Internaţionale pentru Energie Atomică (AIEA). 

În 2005, comunitatea internaţională a introdus modificări de fond în trei dintre aceste instrumente universale: modificările la Convenţia privind protecţia fizică a materialelor nucleare, Protocolul la Convenţia pentru reprimarea actelor ilicite împotriva siguranţei navigaţiei maritime şi Protocolul pentru reprimarea actelor ilicite împotriva siguranţei platformelor fixe situate pe platoul continental.


Două noi instrumente juridice au fost adăugate în 2010: Convenţia privind reprimarea actelor ilicite în domeniul aviaţiei civile internaţionale şi Protocolul adiţional la Convenţia pentru reprimarea capturării ilicite a aeronavelor.

• Acte internaţionale adoptate înainte de anul 2001
:


- Convenţia referitoare la infracţiuni şi alte acte comise la bordul aeronavelor (Convenţia de la Tokyo privind siguranţa aviaţiei, 1963); 


- Convenţia referitoare la combaterea capturării ilegale a aeronavelor (Convenţia de la Haga privind deturnarea aeronavelor, 1970);


- Convenţia pentru combaterea actelor ilegale îndreptate împotriva securităţii aviaţiei civile (Convenţia de la Montreal, 1971); 


- Convenţia privind prevenirea şi pedepsirea infracţiunilor îndreptate împotriva persoanelor aflate sub protecţie internaţională, inclusiv a agenţilor diplomatici (Convenţia referitoare la persoanele aflate sub protecţie internaţională, 1973); 


- Convenţia europeană pentru combaterea terorismului (Strasbourg, 1977); 


- Convenţia împotriva luării de ostatici (New York,1979); 


- Convenţia privind protecţia fizică a materialelor nucleare (Viena, 1980); 


- Protocolul referitor la combaterea actelor ilegale de violenţă în aeroporturile care deservesc aviaţia civilă internaţională, adiţional la Convenţia referitoare la combaterea actelor ilegale care vizează siguranţa aviaţiei civile, care extinde şi completează Convenţia de la Montreal referitoare la siguranţa aeriană, 1988); 


- Convenţia pentru combaterea actelor ilegale îndreptate împotriva siguranţei navigaţiei maritime (Roma, 1988); 


- Protocolul referitor la combaterea actelor ilegale îndreptate împotriva siguranţei platformelor fixe situate pe platoul continental (Roma, 1988); 


- Convenţia privind marcarea explozivilor plastici cu scopul detectării (Montreal, 1991);


- Convenţia internaţională referitoare la combaterea atacurilor teroriste cu exploziv (New York, 1997); 


- Convenţia internaţională referitoare la combaterea finanţării terorismului (New York, 1999).

• Acte adoptate după anul 2001:


- S/RES/1368 (2001) - condamnarea atacurilor din 11 septembrie împotriva Statelor Unite;


- S/RES/1373 (2001) crearea Comitetului de combatere a terorismului (CTC);


- S/RES/1377 (2001) - declaraţia ministerială privind efortul global de combatere a terorismului;

- S/RES/1438 (2002) - condamnarea de atentatelor de la Bali;


- S/RES/1440 (2002) - condamnarea luării de ostatici de la Moscova;


- S/RES/1450 (2002) - condamnarea atacurilor teroriste din Kenya;

- S/RES/1456 (2003) - declaraţia miniştrilor de externe privind combaterea terorismului;

- S/RES/1465 (2003) - condamnarea atacurilor cu bombă de la Bogota;


- S/RES/1516 (2003) - condamnarea atentatelor de la Istanbul;

- S/RES/1530 (2004) - condamnarea atacurilor cu bombă de la Madrid;

- S/RES/1535 (2004) - crearea Direcţiei Comitetului Executiv de combatere a terorismului (CTED);

- S/RES/1566 (2004) - crearea grupului de lucru abilitat să dispună măsuri împotriva persoanelor, grupurilor, entităţilor, altele decât Al-Qaida sau talibani;

- S/RES/1611 (2005) - condamnarea atacurilor teroriste de la Londra;

- S/RES/1618 (2005) - condamnarea atacurilor teroriste din Irak;

- S/RES/1624 (2005) - interzicerea incitării la comiterea de acte teroriste;

- S/RES/1631 (2005) - cooperarea ONU cu organizaţiile regionale în menţinerea păcii şi securităţii internaţionale;


- Convenţia internaţională pentru reprimarea actelor de terorism nuclear (2005);

- S/RES/1787 (2007) - extinderea mandatului Direcţiei Comitetului Executiv de combatere a terorismului; 

- S/RES/1805 (2008) - extinderea mandatului Direcţiei Comitetului Executiv până la 31 decembrie 2010;

- S/RES/1963 (2010) - extinderea mandatului Direcţiei Comitetului Executiv până la 31 dec 2013;

- Convenţia privind reprimarea actelor ilicite referitoare la Aviaţia Civilă Internaţională (2010). 

• în domeniul armelor nucleare, chimice şi biologice

- S/RES 1540 (2004), care afirmă că proliferarea armelor nucleare, chimice şi biologice, precum şi a mijloacelor de furnizare a acestora constituie o ameninţare la adresa păcii şi securităţii internaţionale;

- S/RES 1673 (2006), care a reiterat obiectivele Rezoluţiei 1540 (2004) şi a exprimat interesul Consiliului de Securitate în direcţia intensificării eforturilor sale de a promova implementarea completă a acesteia;

- S/RES 1810 (2008), care a prelungit mandatul Comitetului înfiinţat prin rezoluţia 1540 pentru o perioadă de trei ani, până în anul 2011;

- S/RES 1977 (2011), care reafirmă că proliferarea armelor nucleare, chimice şi biologice, precum şi a mijloacelor de furnizare a acestora constituie o ameninţare la adresa păcii şi securităţii internaţionale şi extinde mandatul Comitetului pentru o perioadă de zece ani pentru 2021.

6. CONCLUZII


Mediul strategic internaţional de securitate este într-o continuă schimbare, ca urmare a complexităţii interacţiunii şi interdependenţei fenomenelor şi proceselor sociale, economice, politice, militare, demografice şi ecologice din lume, ceea ce face ca statele să fie interesate de apărarea şi securitatea proprie. Un asemenea exemplu îl reprezintă globalizarea, un fenomen complex, multidimensional şi omniprezent, care generează efecte pozitive dar şi negative, precum ameninţările de securitate.


Deoarece globalizarea, riscurile şi ameninţările de securitate pun probleme tuturor ţărilor, conducerile acestora caută soluţii adecvate pentru a le depăşi. O soluţie viabilă împotriva riscurilor şi ameninţărilor de securitate pare a fi integrarea regională. În ceea ce priveşte această integrare, statele adoptă o politică de securitate şi apărare comună, folosind resursele umane, materiale, financiare şi informaţionale, participând fiecare, într-o manieră colectivă
.


Mediul internaţional de securitate a înregistrat o schimbare importantă după atacurile teroriste din 11 septembrie 2001. Dacă, până la acest moment, fenomene precum terorismul, traficul ilegal de droguri sau arme, migraţia ilegală, spălarea de bani acţionau aproape separat, ulterior s-a descoperit că, în practică, ar putea fi observată o legătură între aceste probleme diferite, utilizată de către reţelele criminale interne şi transfrontaliere, ca o cale de a îmbunătăţi eficienţa activităţii lor. A devenit evident faptul că următorul 11 septembrie 2001 este posibil în orice moment, cu diferite ţinte, resurse, tehnici şi rezultate.


În perioada 1990-2000 au avut loc, la scară mondială, 56 de conflicte armate majore, în 44 de zone diferite, cele mai multe producându-se între 1990 şi 1994.


Conflictele au prezentat o serie de trăsături specifice
:


- producerea de victime în rândurile civililor. După 1990 circa patru  milioane de oameni au pierit în războaie, 90 % dintre ei fiind civili;


- creşterea riscului înarmării şi implicării copiilor în operaţiuni de tip militar;


- dezvoltarea comerţului internaţional cu arme;


- creşterea riscului utilizării (mai ales în scopuri teroriste) a substanţelor radioactive, substanţelor biologice sau chimice;


- dezvoltarea conflictelor generate de controlul surselor de petrol şi gaze, sau pentru monopolul exportului unor materii prime şi minerale
.


După anul 2001, noile ameninţări au cuprins o arie largă de tensiuni şi riscuri, precum
:


- conflictele etnice;


- traficul de droguri, substanţe radioactive şi fiinţe umane;


- criminalitatea organizată transfrontalieră;


- instabilitatea politică a unor zone;


- reîmpărţirea unor zone de influenţă;


- proliferarea entităţilor statale slabe, aşa-numitele "state eşuate" (slabe), caracterizate prin administraţii ineficiente şi corupte, incapabile de a oferi propriilor cetăţeni beneficiile asociate gestionării în comun a treburilor publice.


O nouă categorie de riscuri sunt cele asimetrice, precum acţiunile armate sau non-armate deliberate, între care se pot enumera
:


- terorismul politic transnaţional şi internaţional (de factură religioasă), inclusiv sub formele sale biologice şi informatice;


- acţiuni ce pot atenta la siguranţa sistemelor de transport intern şi internaţional;


- acţiuni individuale sau colective de accesare ilegală a sistemelor informatice - cybercrime;


- agresiuni informaţionale în plan internaţional;


- agresiunea economico-financiară;


- provocarea deliberată de catastrofe ecologice.


Modificările climatice reprezintă un risc nou ce poate determina mişcări sociale sau migraţii, dar un alt factor de risc poate fi şi dependenţa energetică, având în vedere că Europa este cel mai mare importator mondial de petrol şi gaze naturale.


Evenimentele de la 11 septembrie 2001 au evidenţiat faptul că abordarea securităţii prin prisma factorului militar nu mai este suficientă (ţinând cont de interdependenţele globale şi de noile riscuri).

Statele membre ale Uniunii Europene şi-au modificat într-un mod important legislaţia din domeniul securităţii naţionale, implementând documentele europene şi internaţionale din domeniu.


Dezvoltarea Politicii Europene de Securitate şi Apărare şi întărirea capabilităţilor europene de management al crizelor va avea efecte pozitive în planul cooperării cu structurile NATO în scopul obţinerii unui mediu internaţional de securitate.

